open-index/open-wikipedia-markdown huggingface dataset:
แม่น้ำไมอา

**แม่น้ำไมอา** (, หรือ Мая ) เป็นแม่น้ำในคาบารอฟสค์ไครและสาธารณรัฐซาฮา ของรัสเซีย ต้นน้ำอยู่บนลาดเขาด้านตะวันตกเฉียงเหนือของทิวเขาสตาโนวอย ไหลไปทางตะวันตกเฉียงใต้และตะวันตกเฉียงเหนือ ลงสู่แม่น้ำอัลดัน แม่น้ำมีความยาว 1053 กม. มีพื้นที่รองรับน้ำ 171,000 ตร.กม. แม่น้ำไมอาปกคลุมไปด้วยน้ำครั้งในช่วงปลายเดือนตุลาคม จนถึงเดือนพฤษภาคม

ไมอา
เฮลมอนด์

**เฮลมอนด์** () เป็นเทศบาลและเมืองในจังหวัดนอร์ทบราบันต์ ประเทศเนเธอร์แลนด์ เฮลมอนด์เป็นที่ตั้งของบริษัทสิ่งทอหลายแห่ง เป็นที่ตั้งของสโมสรฟุตบอล เฮลมอนด์สปอร์ต เมืองมีการตั้งถิ่นฐานราว ค.ศ. 1000 ได้รับสถานะเป็นเมืองราว ค.ศ. 1232

หมวดหมู่:เมืองในจังหวัดนอร์ทบราแบนต์
สาธารณรัฐอะดีเกยา

**สาธารณรัฐอะดีเกยา** (; , *Adıge Respublik*) เป็นสาธารณรัฐของประเทศรัสเซีย ตั้งอยู่ทางตะวันตกของประเทศ เป็นดินแดนที่อยู่รอบล้อมด้วยดินแดนครัสโนดาร์ มีพื้นที่ 7,600 ตร.กม. (2,900 ตร.ไมล์) มีประชากร 439,996 คน (ค.ศ. 2010) มีเมืองหลวงคือเมืองไมคอป

## อ้างอิง

อะดีเกยา
ไทเกอร์แอร์

**ไทเกอร์แอร์ (Tigerair)** หรือชื่อเดิมคือ **ไทเกอร์ แอร์เวย์ (Tiger Airways)** คือสายการบินราคาประหยัดที่มีฐานการบินอยู่ที่ประเทศสิงคโปร์ ให้บริการในเขตภูมิภาคเอเชียตะวันออกเฉียงใต้ ออสเตรเลีย จีน และอินเดีย จากท่าอากาศยานจางีสิงคโปร์

ไทเกอร์แอร์ได้รับรางวัล CAPA Low Cost Airline of Year ในปี ค.ศ. 2006 และ 2010

ไทเกอร์แอร์ได้เข้าร่วมเป็นสายการบินสมาชิกของพันธมิตรสายการบิน แวลูอัลไลแอนซ์ (Value Alliance) ในปี พ.ศ. 2559

ไทเกอร์แอร์ยุบรวมกิจการกับสายการบินสกู๊ต และเปลี่ยนชื่อและโลโก้จากไทเกอร์แอร์เป็นสกู๊ตทั้งหมด โดยมีผลตั้งแต่วันที่ 25 กรกฎาคม พ.ศ. 2560 โดยในช่วงแรกนั้นเครื่องบินบางลำจะยังคงมีโลโก้ไทเกอร์แอร์ติดอยู่ และจะทยอยเปลี่ยนเป็นสกู๊ตจนครบทุกลำ

## ฝูงบิน
ข้อมูล ณ วันที่ 11 ตุลาคม ค.ศ. 2013 สายการบินไทเกอร์แอร์ประกอบด้วยฝูงบินดังนี้:


**ฝูงบินของสายการบินไทเกอร์แอร์**



เครื่องบินทุกลำถูกจัดที่นั่งแบบชั้นประหยัดจำนวน 180 ที่นั่งต่อลำ ระยะห่างต่อที่นั่งประมาณ 72.5  ซม. สำหรับแถวปกติ และ 97.5 ซม. สำหรับแถวที่มีความกว้างพิเศษ

เมื่อวันที่ 21 มิถุนายน ค.ศ. 2007 ไทเกอร์แอร์ได้ประกาศว่ามีจะมีการจัดซื้อเครื่องบินอีกจำนวน 30 ลำ ซึ่งมีมูลค่ากว่า 2.2 พันล้านดอลลาร์สหรัฐ ซึ่งคาดว่าจะสามารถส่งมอบได้ระหว่างปีค.ศ. 2011 และ 2014 โดยจะนำมาใช้บินในเอเชีย-แปซิฟิก และภายในประเทศออสเตรเลีย และต่อมาในวันที่ 18 ธันวาคม ค.ศ. 2007 ได้มีการประกาศเพิ่มเติมถึงการจัดซื้อเพิ่มขึ้นเป็นจำนวนทั้งสิ้นรวม 70 ลำแทน

## อ้างอิง

## ดูเพิ่ม

หมวดหมู่:สายการบินสัญชาติสิงคโปร์
หมวดหมู่:สายการบินต้นทุนต่ำ
หมวดหมู่:สายการบินที่ก่อตั้งในปี พ.ศ. 2546
หมวดหมู่:แวลูอัลไลแอนซ์
พระเจ้าบรมวงศ์เธอ พระองค์เจ้าเสงี่ยม

**พระเจ้าบรมวงศ์เธอ พระองค์เจ้าเสงี่ยม** (17 มีนาคม พ.ศ. 2358 – 22 มกราคม พ.ศ. 2432) เป็นพระราชธิดาพระองค์ที่ 17 ในพระบาทสมเด็จพระนั่งเกล้าเจ้าอยู่หัว ประสูติแต่เจ้าจอมมารดาจัน หรือออกนามว่าจันเขมร เมื่อวันที่ 17 มีนาคม พ.ศ. 2358 (แบบสากลคือ พ.ศ. 2359)

พระเจ้าบรมวงศ์เธอ พระองค์เจ้าเสงี่ยม เป็นหนึ่งในเจ้านายฝ่ายในที่ได้รับเครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์ จากพระบาทสมเด็จพระจุลจอมเกล้าเจ้าอยู่หัว เมื่อปี พ.ศ. 2425

หลังจากทรงประชวรเรื้อรังมาช้านาน ล่วงมาในเดือนกรกฎาคมพระองค์มีเม็ดขึ้นที่พระชิวหา แม้จะมีแพทย์หลวงเข้ามาถวายการรักษาแต่พระอาการก็ไม่ดีขึ้น ที่สุดพระองค์สิ้นพระชนม์เมื่อวันที่ 22 มกราคม พ.ศ. 2432 (แบบสากลคือ พ.ศ. 2433) สิริพระชันษา 73 ปี และมีพิธีพระราชทานเพลิงพระศพ ณ พระเมรุ วัดสระเกศราชวรมหาวิหาร เมื่อวันที่ 26 มกราคม พ.ศ. 2435 พร้อมกับพระเจ้าบรมวงศ์เธอ พระองค์เจ้าจามรี พระขนิษฐาต่างพระมารดา

## เครื่องราชอิสริยาภรณ์

## พงศาวลี



## อ้างอิง

หมวดหมู่:พระเจ้าบรมวงศ์เธอ ชั้น 3
หมวดหมู่:พระองค์เจ้าหญิง
หมวดหมู่:พระราชธิดาในรัชกาลที่ 3
หมวดหมู่:ผู้ได้รับเครื่องราชอิสริยาภรณ์ ม.จ.ก. (ฝ่ายใน)
หมวดหมู่:ชาวไทยเชื้อสายเขมร
มนตร์

[thumb|[พระสงฆ์กำลังสวดมนต์ ทำวัตร ในวัดเจดีย์หลวงวรวิหาร]]

**มนตร์** () หรือ **มนต์** () คำศักดิ์สิทธิ์หรือคำสำหรับสวดเพื่อเป็นสิริมงคล พบในศาสนาแบบอินเดีย  ทั้งศาสนาฮินดู ศาสนาเชน ศาสนาพุทธ ศาสนาซิกข์ โดยทั่วไปมักเป็นคำสรรเสริญสิ่งศักดิ์สิทธิ์

## ศาสนาพุทธ

ในศาสนาพุทธ มีการใช้พุทธมนต์ในหลายนิกาย ในแต่ละนิกายมีมนต์สำคัญดังนี้

## ศาสนาฮินดู

## ลัทธิอนุตตรธรรม
ลัทธิอนุตตรธรรม เรียกมนตร์ว่า **รหัสคาถา** หรือ **สัจจคาถา** () และเชื่อว่าพระแม่องค์ธรรมได้แบ่งธรรมกาลออกเป็น 3 ยุค เรียกว่ายุคสามกัปสุดท้าย ในแต่ละยุค พระแม่จะมอบหมายให้พระพุทธเจ้าเป็นผู้ปกครองและมีรหัสคาถากำหนดไว้แตกต่างกันไป ดังต่อไปนี้ 

สัจจคาถาถือเป็นคาถาศักดิ์สิทธิ์ที่สุด เป็นความลับของสวรรค์ ห้ามจดบันทึก ห้ามนำไปบอกต่อ มีเฉพาะผู้ได้รับอาณัติแห่งสวรรค์ (ได้แก่ จู่ซือ เหล่าเฉียนเหริน เฉียนเหริน และเตี่ยนฉวนซือ) เท่านั้นที่เปิดเผยสัจจคาถาได้ เมื่อเผชิญภัยอันตรายท่องคาถานี้แล้วสิ่งศักดิ์สิทธิ์จะช่วยให้พ้นอันตรายและวิบากกรรมต่าง ๆ

## อ้างอิง
ปีศาจ (ภาพยนตร์)

***ปีศาจ*** ()เป็นภาพยนตร์สยองขวัญเหนือธรรมชาติอเมริกันที่ออกฉายใน ค.ศ. 2010 กำกับโดย จอห์น เอริค ดาวเดิล บทภาพยนตร์ซึ่งเขียนโดย ไบรอัน เนลสัน มีเค้าโครงมาจากเรื่องเล่าของเอ็ม. ไนท์ ชยามาลาน และนำแสดงโดย คริส เมซซินา, โลแกน มาร์แชลล์-กรีน, เจฟฟรีย์ อาเรนด์, บอจานา นอวากอวิช, เจนนี โอฮารา, โบคีม วู้ดไบน์, แมตต์ คราเวน และเจค็อบ วาร์กัส ภาพยนตร์มีเนื้อหาเกี่ยวกับบุคคลทั้งห้าที่ไม่รู้จักกันมาก่อนได้เข้ามาติดอยู่ในลิฟต์ของอาคารสำนักงานแห่งหนึ่ง โดยหนึ่งในนั้นถูกสงสัยว่าเป็นปีศาจแฝงตัวมา

ภาพยนตร์ *ปีศาจ* เข้าฉายเมื่อวันที่ 17 กันยายน ค.ศ. 2010 โดยยูนิเวอร์แซลพิกเจอส์ และได้รับคำวิจารณ์ทั้งเชิงบวกและเชิงลบ ภาพยนตร์ทำรายได้ 63.4 ล้านดอลลาร์สหรัฐ เมื่อเทียบกับงบประมาณในการสร้างที่ 10 ล้านดอลลาร์สหรัฐ ภาพยนตร์นี้เป็นเรื่องแรกและเรื่องเดียวของ *The Night Chronicles* ชุดไตรภาคของภาพยนตร์สยองขวัญเหนือธรรมชาติที่วางแผนผลิตโดยชยามาลาน

## เนื้อเรื่อง
ฟิลาเดลเฟีย ในเช้าวันที่แสนขมุกขมัว จู่ ๆ ก็มีอุบัติเหตุคนตกตึกเสียชีวิตจากชั้น 35 ของอาคารสำนักงานเลขที่ 333 นักสืบบาวเดน พร้อมกับคู่หูจึงถูกเรียกมาทำหน้าที่อีกครั้ง และในอาคารเดียวกันนั้น คนแปลกหน้า 5 คน ที่ประกอบไปด้วย รปภ.มือใหม่, หญิงสาว, เซลล์แมนมาดกวน, หญิงสูงวัย และชายหนุ่มคนหนึ่ง ทั้งหมดได้ขึ้นลิฟต์ตัวที่ 6 พร้อมกัน ลิฟต์ไปติดค้างอยู่ระหว่างชั้นที่ 20 กับ 21 แม้ทั้งหมดจะพยายามร้องขอความช่วยเหลือ แต่ทีม รปภ.ของอาคารกลับไม่สามารถช่วยเหลืออะไรพวกเขาได้ นอกจากการสื่อสารทางเดียวคือ การมองเห็นเหตุการณ์ทั้งหมดจากกล้องวงจรปิดภายในลิฟต์ และคำสั่งจากไมโครโฟนที่สามารถพูดได้อย่างเดียว โดยไม่สามารถรับฟังอะไรได้ เมื่อไฟได้ดับลงเพียงชั่วขณะ เมื่อไฟติด ปรากฏว่าหญิงสาวได้ถูกอะไรบางอย่างจู่โจม และทำให้หลังของเธอได้รับบาดแผล ก่อนที่สถานการณ์ทั้งหมดจะเลวร้ายลงเรื่อย ๆ ซึ่งนักสืบบาวเดนได้ทำการสืบค้นประวัติของ 5 คนนี้ ก่อนจะพบว่าทั้งหมดไม่ได้เป็นคนที่มีประวัติดีอะไรเลย และคนเหล่านี้ยังมีอะไรบางอย่างเกี่ยวพันกันด้วย แต่ตามความเชื่อของ รามิเรซ รปภ.คนหนึ่งเชื่อว่า นี่เป็นการกระทำของปีศาจ

## นักแสดง
* คริส เมซซินา แสดงเป็น นักสืบบาวเดน 
* โลแกน มาร์แชลล์-กรีน แสดงเป็น แอนโทนี เจนคาวสกี
* เจนนี โอฮารา แสดงเป็น หญิงชรา/ปีศาจ
* เจฟฟรีย์ อาเรนด์ แสดงเป็น วินซ์ แมคคอร์มิค
* บอจานา นอวากอวิช แสดงเป็น ซาราห์ คาราเวย์ (หญิงสาว)
* โบคีม วู้ดไบน์ แสดงเป็น เบน (พนักงานรักษาความปลอดภัย)
* เจค็อบ วาร์กัส แสดงเป็น รามิเรซ
* โจซัว พีซ แสดงเป็น นักสืบมาร์กอวิช

## เบื้องหลัง
*Devil* เป็นภาพยนตร์สยองขวัญที่เกิดจากการเขียนบทและวางโครงเรื่องของ เอ็ม. ไนท์ ชยามาลาน ผู้กำกับภาพยนตร์ชาวอเมริกันเชื้อสายอินเดียชื่อดัง ซึ่งในเรื่องนี้นับเป็นผลงานเรื่องแรกในกลุ่มเรื่องเขย่าขวัญสั่นประสาทชุด  *The Night Chronicles* ซึ่งเป็นจินตนาการจากความคิดของชยามาลานเอง  ชยามาลานได้ร่วมมือร่วมใจกับผู้สร้างภาพยนตร์หลายคน เพื่อสรรหาวิธีการใหม่ ๆ เพื่อทำให้ผู้ชมตื่นเต้นหรือขนลุกในภาพยนตร์ชุดนี้  โดยในเรื่องนี้ กำกับโดย  จอห์น เอริค ดาวเดิล

ภาพยนตร์เริ่มถ่ายทำขึ้นในเดือนตุลาคม ค.ศ. 2009 ที่โทรอนโท ประเทศแคนาดา และมีการถ่ายทำเพิ่มเติมอีกหลายฉากในฟิลาเดลเฟียและลอสแอนเจลิส

## อ้างอิง

## แหล่งข้อมูลอื่น

* 
* 

หมวดหมู่:ภาพยนตร์สยองขวัญอเมริกัน
หมวดหมู่:ภาพยนตร์ผี
หมวดหมู่:ภาพยนตร์ที่ถ่ายทำในโทรอนโต
หมวดหมู่:ภาพยนตร์ที่ถ่ายทำในลอสแอนเจลิส‎
หมวดหมู่:ภาพยนตร์ที่มีฉากในรัฐเพนซิลเวเนีย
หมวดหมู่:ภาพยนตร์โดยยูนิเวอร์แซลพิกเจอส์‎
หมวดหมู่:ภาพยนตร์ที่มีฉากในลิฟต์
เอิร์ลแห่งเวสเซ็กซ์

**เอิร์ลแห่งเวสเซ็กซ์** () เป็นบรรดาศักดิ์อังกฤษที่เคยพระราชทานให้สองครั้งในประวัติศาสตร์ของอังกฤษ ครั้งหนึ่งในช่วงก่อนการพิชิตอังกฤษของชาวนอร์มัน และอีกช่วงหนึ่งคือในสมัยที่เป็นสหราชอาณาจักรแล้ว โดยเวสเซ็กซ์ นั้นมาจาก "West Saxons" ในบริเวณภาคใต้และตะวันตกเฉียงใต้ของอังกฤษ ซึ่งครั้งหนึ่งนั้นเคยเป็นอาณาจักรของชาวแองโกล-แซกซันในช่วงเจ็ดอาณาจักร ซึ่งต่อมาได้มีการขยายอาณาเขตในช่วงศตวรรษถัดมาอันเป็นต้นกำเนิดของราชอาณาจักรอังกฤษในยุคต่อมา

## เอิร์ลแห่งเวสเซ็กซ์ (ปัจจุบัน)

ในปีพ.ศ. 2542 เจ้าชายเอ็ดเวิร์ด พระราชโอรสพระองค์เล็กในสมเด็จพระราชินีนาถเอลิซาเบธที่ 2 ได้เข้าพระราชพิธีเสกสมรสกับโซฟี ไรส์-โจนส์ ซึ่งตามธรรมเนียมแล้วพระมหากษัตริย์นั้นมักจะพระราชทานบรรดาศักดิ์ให้กับพระราชโอรสหรือพระราชธิดาในพระราชพิธีเสกสมรสอยู่เสมอ ซึ่งในช่วงนั้นได้มีผู้เชี่ยวชาญได้วิเคราะห์ว่ามีความเป็นไปได้สูงที่พระองค์จะได้รับบรรดาศักดิ์เป็นดยุกแห่งเคมบริดจ์ หรือดยุกแห่งซัสเซ็กซ์ แต่อย่างไรก็ตาม สำนักพระราชวังได้ประกาศว่าพระองค์จะได้รับพระราชทานบรรดาศักดิ์ต่อจากพระราชบิดา คือ ดยุกแห่งเอดินบะระห์  แต่ในระหว่างที่พระราชบิดานั้นยังทรงพระชนม์อยู่ จึงทำให้พระองค์เป็นเจ้าชายพระองค์แรกในประวัติศาสตร์อังกฤษที่ได้รับพระราชทานบรรดาศักดิ์ชั้นที่ต่ำกว่าดยุก โดยเป็น เอิร์ลแทน 

เอิร์ลแห่งเวสเซ็กซ์พระองค์ปัจจุบันยังมีบรรดาศักดิ์รองเป็น**ไวเคานต์เซเวิร์น** () โดยบรรดาศักดิ์นี้ได้ใช้โดยพระโอรสของพระองค์ คือ เจมส์ ไวเคานต์เซเวิร์น ประสูติเมื่อวันที่ 17 ธันวาคม พ.ศ. 2550 โดยพระโอรสของพระองค์ยังคงเป็นผู้ที่จะสืบทอดบรรดาศักดิ์เอิร์ลแห่งเวสเซ็กซ์พระองค์ต่อไปในอนาคตด้วย นอกจากนี้ในวันที่ 10 มีนาคม 2562 สมเด็จพระราชินีนาถเอลิซาเบธที่ 2 พระราชทานตำแหน่ง **เอิร์ลแห่งฟอร์ฟาร์** (อังกฤษ: Earl of Forfar) ใช้เป็นบรรดาศักดิ์ในสกอตแลนด์ ในโอกาสที่เจ้าชายเอ็ดเวิร์ดทรงมีพระชันษา 55 ปี

### ลำดับการสืบตระกูล

* 15px **[[เจ้าชายเอ็ดเวิร์ด ดยุกแห่งเอดินบะระ]]** (ประสูติ 10 มีนาคม 1964)
** **(1)** 15px เจมส์ เอิร์ลแห่งเวสเซกซ์ (เกิด 17 ธันวาคม 2007)

## อ้างอิง

หมวดหมู่:เอิร์ลแห่งเวสเซ็กส์
สุชาติ บรรดาศักดิ์

**สุชาติ บรรดาศักดิ์** (เกิด 11 สิงหาคม พ.ศ. 2498) เป็นนักการเมืองชาวไทย ปัจจุบันดำรงตำแหน่งเป็นหัวหน้าพรรคราษฎร์วิถี และอดีตสมาชิกสภาผู้แทนราษฎรจังหวัดนนทบุรี 3 สมัย

## ประวัติ
สุชาติ เกิดเมื่อวันที่ 11 สิงหาคม พ.ศ. 2498 เป็นบุตรนายไว และนางเอม บรรดาศักดิ์ เป็นน้องชายวิชัย บรรดาศักดิ์ นายกเทศมนตรีนครปากเกร็ด 

สำเร็จการศึกษาปริญญาตรี และปริญญาโท จาก มหาวิทยาลัยสวนดุสิต

## งานการเมือง
สุชาติ เคยดำรงตำแหน่งประธานสภาจังหวัดก่อนที่จะได้รับเลือกตั้งสมาชิกสภาผู้แทนราษฎรครั้งแรก ใน พ.ศ. 2539 สังกัดพรรคประชากรไทย (ก่อนที่จะย้ายมาสังกัด พรรคราษฎร ในเวลาต่อมา) และได้รับเลือกติดต่อกันจนถึง พ.ศ. 2548 รวม 3 สมัย 

พ.ศ. 2550 สุชาติลงสมัคร สังกัดพรรคประชาราช แต่ได้คะแนนเป็นเพียงอันดับที่ 9 ของเขต (มี สส. ได้ 3 คน) ต่อมา ในปี พ.ศ. 2554 สังกัดพรรคประชาธิปัตย์ ลงสมัครรับเลือกตั้งในพื้นที่เขต 4 แต่ไม่ได้รับเลือกตั้งอีกครั้ง โดยพ่ายแพ้ให้กับมนตรี ตั้งเจริญถาวร จากพรรคเพื่อไทย

ใน พ.ศ. 2561 สุชาติได้ย้ายจากพรรคประชาธิปัตย์มาสังกัดพรรคพลังพลเมืองไทย รับตำแหน่งรองหัวหน้าพรรค และประธานสรรหาผู้สมัครสมาชิกสภาผู้แทนราษฎรของพรรคพลังพลเมืองไทย ต่อมาในปี 2564 เขาได้จัดตั้งพรรครวมไทยรักชาติขึ้น และรับตำแหน่งหัวหน้าพรรค

### สมาชิกสภาผู้แทนราษฎร
สุชาติ บรรดาศักดิ์ ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ

# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดนนทบุรี สังกัดพรรคประชากรไทย → พรรคราษฎร (พ.ศ. 2541)
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดนนทบุรี สังกัดพรรคไทยรักไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดนนทบุรี สังกัดพรรคไทยรักไทย

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอปากเกร็ด
หมวดหมู่:นักการเมืองจากจังหวัดนนทบุรี
หมวดหมู่:สมาชิกสภาผู้แทนราษฎรจังหวัดนนทบุรี
หมวดหมู่:พรรคความหวังใหม่
หมวดหมู่:นักการเมืองพรรคประชากรไทย
หมวดหมู่:นักการเมืองพรรคมหาชน
หมวดหมู่:นักการเมืองพรรคไทยรักไทย
หมวดหมู่:พรรคประชาราช
หมวดหมู่:พรรคเพื่อไทย
หมวดหมู่:พรรคประชาธิปัตย์
หมวดหมู่:พรรคเศรษฐกิจ
หมวดหมู่:บุคคลจากโรงเรียนวัดเขมาภิรตาราม
หมวดหมู่:บุคคลจากบัณฑิตวิทยาลัย มหาวิทยาลัยสวนดุสิต
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ช.
อาชญา

thumb|200px|อาชญาจักระ มีสัญลักษณ์เป็นดอกบัวสีม่วง มีกลีบ 2 กลีบ
**อาชญา** () เป็นจักระที่หกตามความเชื่อของศาสนาฮินดูลัทธิตันตระและกุณฑาลินีโยคะ เชื่อว่าตั้งอยู่ภายในศีรษะหลังหว่างคิ้ว ซึ่งถือว่าเป็นตำแหน่งตาที่สาม

ในศาสนาฮินดูถือว่าอาชญาจักระเป็นจักระแห่งจิต คือดวงตาแห่งพุทธิปัญญา มนุษย์มองเห็นสิ่งต่าง ๆ ได้ในความฝันก็โดยอาศัยอาชญาจักระนี้ และพลังงานทางจิตวิญญาณจากสิ่งแวดล้อมจะเข้ามาในร่างกายผ่านจักระนี้ด้วย

อาชญาจักระยังเป็นจุดบรรจบของนาฑิทั้งสามก่อนจะไหลขึ้นสู่สหัสราระซึ่งเป็นจักระสูงสุด ผู้ปฏิบัติโดยเพ่งที่จักระนี้จะสามารถพ้นจากทวิภาวะได้

นอกจากศาสนาฮินดูแล้ว ศาสนาพุทธแบบทิเบตและลัทธิอนุตตรธรรมก็ให้ความสำคัญกับอาชญาจักระด้วย ลัทธิอนุตตรธรรมเรียกอาชญาจักระว่า**จุดญาณทวาร**

## อ้างอิง

หมวดหมู่:จักระ
หมวดหมู่:คำศัพท์ศาสนาฮินดู
อนงค์ ตงศิริ

**อนงค์ ตงศิริ** (12 กุมภาพันธ์ พ.ศ. 2473 – 21 กันยายน พ.ศ. 2536) อดีตสมาชิกสภาผู้แทนราษฎรจังหวัดสกลนคร 3 สมัย สังกัดพรรคประชาธิปัตย์ และอดีตสมาชิกสภาเทศบาลเมืองสกลนคร

## ประวัติ
อนงค์ เกิดเมื่อวันที่ 12 กุมภาพันธ์ พ.ศ. 2473 เป็นบุตรของนายอ่อน นางสัมมา โมราราษฎร์ มีพี่น้องร่วมบิดา-มารดา รวม 4 คน สำเร็จการศึกษาระดับมัธยมศึกษา จาก โรงเรียนมัธยมศิริขันธ์ ด้านครอบครัวสมรสกับ นายประชา ตงศิริ อดีต สส. มีบุตร-ธิดา รวม 9 คน

อนงค์ เสียชีวิตด้วยโรคหัวใจล้มเหลว เมื่อวันที่ 21 กันยายน พ.ศ. 2536 สิริอายุ 63 ปี

## การทำงาน
อนงค์ ประกอบอาชีพค้าขายพร้อมกับครอบครัว มาตั้งแต่ปี พ.ศ. 2494 เริ่มต้นจากการวิ่งรถโดยสารและขายอะไหล่พร้อมอู่ซ่อมรถยนต์ ซึ่งกิจการได้ดำเนินเป็นไปอย่างดียิ่ง จนสามารถขยายธุรกิจเพิ่มขึ้นคือ โรงเลื่อยจักร ตัวแทนจำหน่ายรถจักรยานยนต์ยามาฮ่า รถยนต์นิสสัน (แต่ภายหลังเลิกกิจการเพราะบริษัทแม่ตั้งบริษัทกลการ  จำกัด มาเป็นตัวแทนจำหน่ายเอง) และตัวแทนจำหน่ายรถจักรยานยนต์ฮอนด้า ซูซูกิ ตามลำดับ ตลอดทั้งกิจการอื่นๆ อีกมากมาย เช่น รับเหมาก่อสร้าง, โรงน้ำแข็ง และปั๊มน้ำมัน เป็นต้น

## งานการเมือง
อนงค์ เข้าสู่วงการการเมืองด้วยการดำรงตำแหน่งสมาชิกสภาเทศบาลเมืองสกลนคร ใน พ.ศ. 2517 ก่อนที่จะได้รับเลือกตั้งสมาชิกสภาผู้แทนราษฎรครั้งแรก ใน พ.ศ. 2522 สังกัดพรรคประชาธิปัตย์ และได้รับเลือกติดต่อกันจนถึง พ.ศ. 2529 รวม 3 สมัย

### สมาชิกสภาผู้แทนราษฎร
นางอนงค์ ตงศิริ ได้รับการเลือกตั้งเป็นสมาชิกสภาผู้แทนราษฎรทั้งหมด 3 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 จังหวัดสกลนคร สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดสกลนคร สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดสกลนคร สังกัดพรรคประชาธิปัตย์

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอพรรณานิคม
หมวดหมู่:นักธุรกิจชาวไทย
หมวดหมู่:นักการเมืองสตรีชาวไทย
หมวดหมู่:สมาชิกสภาผู้แทนราษฎรจังหวัดสกลนคร
หมวดหมู่:นักการเมืองพรรคประชาธิปัตย์
หมวดหมู่:ผู้ได้รับเครื่องราชอิสริยาภรณ์ ท.ช.
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:เสียชีวิตจากภาวะหัวใจล้มเหลว
พระยาจ่าแสนยบดีศรีบริบาล (ชิต สุนทรวร)

มหาอำมาตย์ตรี **พระยาจ่าแสนยบดีศรีบริบาล (ชิต สุนทรวร)** เป็นรัฐมนตรีว่าการกระทรวงมหาดไทย 2 สมัย

## ครอบครัว
พระยาจ่าแสนยบดีศรีบริบาล (ชิต สุนทรวร) สมรสกับคุณหญิงเลื่อน จ่าแสนยบดี มีธิดาคือพิพิธ เศรษฐบุตร สมรสกับจิ๊ด เศรษฐบุตร — 19 มกราคม 2538

## การทำงาน
พระยาจ่าแสนยบดีศรีบริบาล (ชิต สุนทรวร) ได้ดำรงตำแหน่งต่างๆ ดังนี้

* 13 กรกฎาคม 2446 – ปลัดอำเภอรอบกรุง
* 31 ธันวาคม 2446 – รักษาราชการแทนปลัดเมืองนครนายก
* 18 มิถุนายน 2449 – ข้าหลวงมหาดไทยมณฑลปราจิณบุรี
* 2 กรกฎาคม 2450 – ยกระบัตรมณฑลปราจิณบุรี
* 15 พฤษภาคม 2455 – ปลัดมณฑลปราจิณบุรี
* 2457 – ยกระบัตรมณฑลปราจิณบุรี (ไม่ปรากฏหลักฐาน)
* 8 มิถุนายน 2458 – ผู้ว่าราชการเมืองฉะเชิงเทรา
* มิถุนายน พ.ศ. 2459 – ที่ปรึกษากฎหมายกรมตำรวจพระนครบาล (ไม่ปรากฏหลักฐาน)
* 26 มิถุนายน พ.ศ. 2459 – เข้ามาเฝ้าทูลละอองธุลีพระบาท
* 2462 – ที่ปรึกษากฎหมายกระทรวงนครบาล
* 17 พฤศจิกายน 2465 – ผู้ช่วยเสนาบดีกระทรวงมหาดไทย
* 27 กุมภาพันธ์ 2468 – อธิบดีกรมพลำภังค์
* รัฐมนตรีว่าการกระทรวงมหาดไทย สมัยที่ 1 (10 ธันวาคม พ.ศ. 2475 - 1 เมษายน พ.ศ. 2476)
* รัฐมนตรีว่าการกระทรวงมหาดไทย สมัยที่ 2 (1 เมษายน พ.ศ. 2476 - 20 มิถุนายน พ.ศ. 2476)

## ยศและบรรดาศักดิ์
### ยศพลเรือน
* 20 สิงหาคม 2454 – อำมาตย์เอก
* 19 ธันวาคม 2460 – มหาอำมาตย์ตรี

### ยศเสือป่า
* 28 กันยายน 2454 – นายหมู่ตรี
* – นายหมู่โท
* 6 ธันวาคม 2455 – นายหมู่เอก
* 29 กันยายน 2458 – นายหมู่ใหญ่
* 9 กันยายน 2459 – นายหมวดโท

### บรรดาศักดิ์
* 13 กรกฎาคม 2446 – รับประทวนบรรดาศักดิ์เป็น ขุนประสาทนรกิจ ถือศักดินา 600
* 11 ตุลาคม 2447 – หลวงอร่ามรณชิต ปลัดเมืองนครนายก ถือศักดินา 1000
* 10 ตุลาคม 2448 – หลวงบุพราษฎร์อำรุง ปลัดเมืองปราจิณบุรี คงถือศักดินา 1000
* 17 พฤษภาคม 2454 – พระสุนทรพิพิธ ถือศักดินา 1600
* 9 กันยายน 2458 – พระยาสุนทรพิพิธ ถือศักดินา 3000
* 9 ตุลาคม 2459 – เข้าเฝ้ารับพระราชทานสัญญาบัตรบรรดาศักดิ์ที่พระที่นั่งอมรินทรวินิจฉัย
* 20 ธันวาคม 2462 – พระยาอินทราธิบดีสีหราชรองเมือง คงถือศักดินา 3000
* 2465 – พระยาศรีสหเทพ
* 1 มกราคม 2465 – เข้าเฝ้ารับพระราชทานสัญญาบัตรบรรดาศักดิ์

## เครื่องราชอิสริยาภรณ์
พระยาจ่าแสนยบดีศรีบริบาล (ชิต สุนทรวร) ได้รับพระราชทานเครื่องราชอิสริยาภรณ์ทั้งสยามและต่างประเทศ ดังนี้
### เครื่องราชอิสริยาภรณ์สยาม

### ต่างประเทศ
*  :
** พ.ศ. 2472 – 80px เครื่องอิสริยาภรณ์เลฌียงดอเนอร์ ชั้นที่ 3

## อ้างอิง

หมวดหมู่:รัฐมนตรีว่าการกระทรวงมหาดไทยไทย
จ่าแสนยบดีศรีบริบาล
หมวดหมู่:สมาชิกกองเสือป่า
หมวดหมู่:บุคคลที่เกิดในปี พ.ศ. 2428
หมวดหมู่:บุคคลที่เสียชีวิตในปี พ.ศ. 2476
หมวดหมู่:ผู้ได้รับเครื่องราชอิสริยาภรณ์ ท.จ. (ฝ่ายหน้า)
หมวดหมู่:เสียชีวิตจากมาลาเรีย
หมวดหมู่:ผู้ว่าราชการจังหวัดฉะเชิงเทรา
วังลักษมีวิลาศ

**วังลักษมีวิลาศ** เป็นอดีตวังที่ตั้งอยู่ที่ถนนศรีอยุธยา แยกพญาไท เขตราชเทวี กรุงเทพมหานคร ปัจจุบันถูกรื้อแล้วและเป็นที่ตั้งของศูนย์รวมนักศึกษาแบ๊บติสต์ (Baptist Student Center)

## ประวัติ
วังลักษมีวิลาศสร้างขึ้นในสมัยพระบาทสมเด็จพระมงกุฎเกล้าเจ้าอยู่หัว เพื่อเป็นที่ประทับของพระนางเธอ ลักษมีลาวัณ มีพื้นที่ประมาณ 2 ไร่ ตัววังมีลักษณะเป็นอาคารครึ่งปูนครึ่งไม้พระนางเธอ ลักษมีลาวัณได้ประทับอยู่ที่นี่ตั้งแต่เป็นพระมเหสีตราบจนกระทั่งสิ้นพระชนม์

## ปัจจุบัน
ภายหลังการสิ้นพระชนม์ของพระนางเธอลักษมีลาวัณ วังได้ถูกทิ้งร้างอยู่นานปีด้วยเหตุลอบปลงพระชนม์เจ้านายกลายเป็นข่าวหน้า 1 ของหนังสือพิมพ์ยุคนั้น ประกอบกับมีเรื่องโจษขานถึงวิญญาณของผู้เป็นเจ้าของสถานที่ตามความเชื่อแบบไทยๆ จึงไม่มีทายาทคนใดกล้าเข้ามาพักที่วังนี้ ต่อมานายฮาโรลด์ และนางโรส รีฟส์ มิชชั่นนารีจากคริสตจักรแบ๊บติสต์ในสหรัฐอเมริกาที่เข้ามาเผยแผ่ศาสนาในเมืองไทย กำลังมองหาที่ตั้งถาวรเพื่อสร้างอาคารศูนย์รวมนักศึกษาแบ๊บติสต์ จนกระทั่งมาพบที่ดินวังเก่าของพระนางเธอลักษมีลาวัณเข้า จึงมีการเจรจาขอซื้อที่ดินผืนนี้จากทายาทผู้สืบมรดกและสำนักงานทรัพย์สินส่วนพระมหากษัตริย์ ครั้งนั้นพระเจ้าวรวงศ์เธอ กรมหมื่นนราธิปพงศ์ประพันธ์ พระเชษฐาของพระนางเธอลักษมีลาวัณ ได้กราบบังคมทูลพระบาทสมเด็จพระมหาภูมิพลอดุลยเดชมหาราช บรมนาถบพิตร ขอพระบรมราชานุญาตขายที่ดินผืนนี้ ที่ดินผืนนี้จึงตกเป็นสมบัติของคริสตจักรแบ๊บติสต์ 

เมื่อมีการบูรณะอาคารในที่ดินวังลักษมีวิลาศแล้วเสร็จ ได้มีพิธีเปิดอย่างเป็นทางการเมื่อวันที่ 19 พฤษภาคม พ.ศ. 2505 โดยพระเจ้าวรวงศ์เธอ กรมหมื่นนราธิปพงศ์ประพันธ์เสด็จมาทรงเป็นประธานในพิธี อีก 3 ปีต่อมาศูนย์รวมนักศึกษาแบ๊บติสต์จึงได้ทำการปรับปรุงใหม่โดยก่อสร้างเป็นอาคารถาวร 4 ชั้นบนที่ดินดังกล่าว และคงอยู่จนถึงปัจจุบันนี้

## อ้างอิง

ลักษมีวิลาศ
หมวดหมู่:สิ่งก่อสร้างในเขตราชเทวี
หมวดหมู่:สิ่งก่อสร้างที่ไม่ทราบปี
คนางค์ ดำรงหัด

**คนางค์ ดำรงหัต** หรือ คนางค์ อมาตยกุล ชื่อเล่น **จิ๊บ** (เกิด พ.ศ. 2502 — ) เป็นนักแสดงชาวไทย เริ่มมีผลงานในวงการบันเทิงเมื่อ พ.ศ. 2520

## ประวัติ
**คนางค์ ดำรงหัด** เข้าวงการบันเทิงเมื่อ พ.ศ. 2520 รับบทตัวประกอบในภาพยนตร์เรื่อง ''ล่า'' ต่อมาใน พ.ศ. 2521 เริ่มแสดงละครเรื่องแรก *บ้านโลกีย์* คู่กับ นิรุตติ์ ศิริจรรยา ต่อด้วย ''หนี้รัก'' คู่กับ สมภพ เบญจาธิกุล เป็นต้น นอกจากนั้นยังแสดงภาพยนตร์เรื่อง *ปลาร้าหอม* คู่กับ สรพงษ์ ชาตรี

พ.ศ. 2523 ประสบอุบัติเหตุขณะถ่ายทำละครเรื่อง *เขมรินทร์ อินทิรา* คู่กับ พิศาล อัครเศรณี ถูกไฟคลอกหน้าในฉากหน้าเตาผิงจนเสียโฉม เนื้อที่หูหลุด ผมหงิกทั้งหัว คนางค์ไม่มั่นใจในการแสดงละครอีกเลย หลังจากนั้นกลับมาเล่นอีก 2-3 เรื่อง โดยเป็นตัวรอง เช่น *ระเบียงรัก*, *เดือนครึ่งดวง* 

สมรสกับ มาตยวงศ์ อมาตยกุล อดีตอัครราชทูตที่ปรึกษาฝ่ายพาณิชย์ ประจำกรุงย่างกุ้ง ประเทศพม่า มีบุตรชายชื่อ องค์อนันต์ อมาตยกุล 

ปัจจุบันยังคงรับงานแสดงอยู่เรื่อยๆ ส่วนใหญ่เล่นกับช่อง 7 ผลงานล่าสุดคือเรื่อง *เรือนพะยอม* รับบทเป็นคุณย่ามะลิ (พ.ศ. 2560)

## ผลงาน
### ละครโทรทัศน์

### ภาพยนตร์
* *[[ล่า]]* (2520)
**[[สามคนผัวเมีย]]* (2521) แสดงร่วมกับ สรพงศ์ ชาตรี เนาวรัตน์ ยุกตะนันท์ พิศาล อัครเศรณี และ นันทนา เงากระจ่าง
* *ที่รักของน้องหนู* (2522)
* *ปลาร้าหอม* (2524) คู่กับ สรพงศ์ ชาตรี
**ชีวิตเลือกไม่ได้* (2524)
* *แรงเป็นไฟ ละลายแค่เธอ* รับบท แม่ของเรย์ (2539)

## อ้างอิง
* http://www.thaifilm.com/forumDetail.asp?topicID=3914&page=5&keyword= 
## แหล่งข้อมูลอื่น
* http://www.thaifilm.com/forumDetail.asp?topicID=5906&page=1&keyword= 

หมวดหมู่:นักแสดงภาพยนตร์หญิงชาวไทย
หมวดหมู่:บุคคลจากกรุงเทพมหานคร
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงหญิงชาวไทยในศตวรรษที่ 20
หมวดหมู่:นักแสดงหญิงชาวไทยในศตวรรษที่ 21
หมวดหมู่:นักแสดงหญิงชาวไทย
หมวดหมู่:นางแบบไทย
วิภพ บางยี่ขัน

**วิภพ บางยี่ขัน** (เกิด 28 สิงหาคม พ.ศ. 2518)  เป็นนักแสดงชายชาวไทย มีผลงานเด่นคือละครเรื่อง กระโปรงบานขาสั้น, สาวน้อยร้อยมายา, นางเอกหลังบ้าน เป็นต้น ส่วนใหญ่แสดงให้กับทางช่อง 7 HD

## ประวัติ
**วิภพ บางยี่ขัน** หรือ **เวฟ วิภพ** (ชื่อเล่น: เวฟ) เกิดเมื่อวันที่ 28 สิงหาคม พ.ศ. 2518 เป็นนักแสดงชาวไทย เข้าสู่วงการด้วยการถ่ายแบบนิตยสารวัยรุ่น เช่น The Boy, Angel เป็นต้น และแสดงมิวสิควีดีโอเพลง "ตลอดไป" ของ แอนเดรีย สวอเรซ

ภายหลังมีผลงานภาพยนตร์เรื่อง เสียดาย 2 และแสดงละครหลายเรื่องด้วยกัน ได้แก่ บ้านบุษบาบัณ, คืนของฉันวันของเธอ, กระโปรงบานขาสั้น, สาวน้อยร้อยมายา, นางเอกหลังบ้าน และ ทายาทอสูร เป็นต้น ปัจจุบันแสดงละครให้กับทางช่อง 7 HD เป็นส่วนใหญ่

## ครอบครัว
เวฟพบรักกับหญิงนอกวงการ ชื่อ สะธี ใบหยก ชื่อเล่น บุ้ง เป็นบุตรคนที่ 2 ในจำนวนพี่น้อง 4 คน เบียร์ - บุ้ง - บุ๋ม -บุ๊ค ของนายพันธ์เลิศ และนางปริยะดา ใบหยก ตำแหน่งเป็น Director แผนก Quality and Cost Control ที่ใบหยกสกาย ก่อนมาช่วยพี่ชายที่โรงแรมใบหยกบูติค ในตำแหน่ง ผู้อำนวยการฝ่ายควบคุมคุณภาพ ต้นทุนและพัฒนาธุรกิจ กลุ่มโรงแรมใบหยก ดูแลภาพรวมภาพลักษณ์ของโรงแรม ออกแบบโปสเตอร์แผ่นพับ นอกจากนี้ ยังหุ้นกับเพื่อนเปิดร้านเสื้อขายส่งชื่อ Beyond the Tipping Point จนได้เข้าพิธีสมรสเมื่อ 12 พฤศจิกายน พ.ศ. 2560

* ปัจจุบัน มีบุตรชายด้วยกัน 2 คน
# บุตรคนที่ 1 ชื่อ บุญ เป็นเพศชาย เกิดวันจันทร์ ที่ 1 เมษายน พ.ศ. 2562
# บุตรคนที่ 2 ชื่อ เบญจ์ เป็นเพศชาย เกิดวันพุธ ที่ 16 สิงหาคม พ.ศ. 2566

## ผลงาน
### ละครโทรทัศน์

### ละครสั้น
* 2546 *ผี...วิญญาณ และความผูกพันธ์ นิยายผีของครูเหม เวชกร* ตอน เลขานุการผี *รับบท นายทองคำ
* 2555 *วิวาห์ฮาเฮ* ตอน *ลูกชายนายพล*
* 2556 *ฟ้ามีตา* ตอน *เข้าโรงเชือด* (ออกอากาศ 24 สิงหาคม 2556)
* 2557 *ยมบาลเจ้าขา* ตอน *เรือจ้างข้างถนน*
* 2559 *ฟ้ามีตา* ตอน *จากคนกลายเป็นควาย* (ออกอากาศ 2 เมษายน 2559) รับบทเป็น อ่ำ
* 2561 *ฟ้ามีตา* ตอน *หมาล่าเนื้อ'' (ออกอากาศ 22 กันยายน 2561) รับบทเป็น เสี่ยมนู

### ภาพยนตร์
* เสียดาย 2

### มิวสิควีดีโอ
* เพลง ตลอดไป ศิลปิน แอนเดรีย สวอเรซ อัลบั้ม : อีกสักครู่...โปรดติดตาม ปี 2539
* เพลง ก่องข้าวน้อยฆ่าแม่ ศิลปิน ศิริพร อำไพพงษ์ อัลบั้ม : ฝากไว้ในแผ่นดิน พงษ์ศักดิ์ จันทรุกขา หอมดอกผักกะแยง 1-2 ปี 2557

## อ้างอิง

หมวดหมู่:นักแสดงชายชาวไทย
เชตูมัล

**เชตูมัล** () เป็นเมืองทางชายฝั่งตะวันออกของคาบสมุทรยูกาตัน ในประเทศเม็กซิโก เป็นเมืองหลวงของรัฐกินตานาโร ใน ค.ศ. 2020 เมืองนี้มีประชากร 169,028 คน

เมืองตั้งอยู่ทางฝั่งตะวันตกของอ่าวเชตูมัล ใกล้ปากแม่น้ำออนโด เชตูมัลเป็นเมืองท่าสำคัญของภูมิภาคและเป็นประตูการค้าสำคัญของประเทศเม็กซิโกกับประเทศเพื่อนบ้านอย่าง เบลีซ สินค้าต่าง ๆ ขนส่งโดยใช้เส้นทางถนนผ่านเมืองเชตูมัลกับเบลีซซิตีทางทิศใต้ และผ่านทางเรือสินค้า และด้วยเหตุที่ว่าสถานที่ตั้งติดชายฝั่งแคริบเบียน จึงมีพายุหมุนเขตร้อน

## อ้างอิง

## แหล่งข้อมูลอื่น

*
*
*Chetumal Mosaico

หมวดหมู่:เมืองในประเทศเม็กซิโก
หมวดหมู่:รัฐกินตานาโร
ชานชาลาต่างระดับ

[thumb|ชานชาลาต่างระดับในสถานีฮาร์วาร์ดของ[การคมนาคมอ่าวแมสซาชูเซตส์ รถไฟใต้ดินบอสตัน สายสีแดง ชานชาลาบน (ขาออก) ทางด้านซ้ายโล่ง ในขณะที่ชานชาลาด้านล่าง (ขาเข้า) ค่อนข้างแออัด]]
**ชานชาลาต่างระดับ** หรือ **ชานชาลาซ้อนกัน** () เป็นรูปแบบชานชาลาสถานีรถไฟซึ่งมี 2 ชานชาลา  ตั้งอยู่คนละระดับ การก่อสร้างชานชาลาลักษณะนี้ค่อนข้างยุ่งยาก เนื่องจากต้องใช้รางรถไฟคู่ลด/เพิ่ม ระดับออกจากกัน จะใช้ก่อสร้างในกรณีที่ไม่มีพื้นที่ในการก่อสร้างเพียงพอ เนื่องจากสภาพภูมิประเทศบังคับ  เช่น การสร้างสถานีใต้ดิน ที่มีข้อจำกัดจาก ท่ออุโมงค์ส่งน้ำ เสาเข็มยาวของสะพานลอย และอาคารสูง เป็นต้น 

## การใช้ในประเทศไทย
* สถานีรถไฟฟ้ามหานคร สายเฉลิมรัชมงคล เฉพาะสถานีลุมพินี, สีลม, สามย่าน, วัดมังกร และสามยอด
* สถานีรถไฟฟ้ามหานคร สายฉลองรัชธรรม สถานีศรีย่าน วชิรพยาบาล บางขุนพรหม และอนุสาวรีย์ประชาธิปไตย 
* สถานีรถไฟฟ้ามหานคร สายสีส้ม สถานีศิริราช วัดพระราม 9 รามคำแหง 12 และมหาวิทยาลัยรามคำแหง 

ไฟล์:Platform 2 of Lumphini Station.jpg|สถานีลุมพินี
ไฟล์:MRT Wat Mangkorn platform Phranakorn side.jpg|สถานีวัดมังกร


## ดูเพิ่ม
* ชานชาลายื่น
* ชานชาลาเกาะกลาง
* ชานชาลาด้านข้าง

## อ้างอิง

หมวดหมู่:โครงสร้างพื้นฐานทางรถไฟ
หมวดหมู่:สถานีรถไฟ
จ้าวพายุ

**จ้าวพายุ** เป็นละครโทรทัศน์ แนว**[[ดราม่า]]** ผลิตโดยบริษัท **[[เอ็กแซ็กท์]] และ [[ซีเนริโอ]]** ควบคุมการผลิตโดย **[[โสภิตนภา ชุ่มภาณี]]** บทประพันธ์โดย **[[อาริตา]]** และบทโทรทัศน์โดย **มินตรา, ชวนนท์ สารพัฒน์, อภิศรา วงศร, วรรณถวิล สุขน้อย, รฐาพัชร์ ตุลยพิทักษ์** กำกับการแสดงโดย **[[บรรเจิด พุทธโศภิษฐ์]]** และนำแสดงโดย ภูธเนศ หงษ์มานพ, โสภิตนภา ชุ่มภาณี, นิธิดล ป้อมสุวรรณ, ภัณฑิลา วิน ปานสิริธนาโชติ, เจษฏ์พิพัฒ ติละพรพัฒน์, คีรติ มหาพฤกษ์พงศ์ 

ออกอากาศทางสถานีวิทยุโทรทัศน์กองทัพบกช่อง 5 ทุกวันจันทร์ - อังคาร เวลา 20:10–21:40 น. เริ่มตอนแรกวันที่12 พฤศจิกายน พ.ศ. 2556 - 24 ธันวาคม พ.ศ. 2556 และได้ปรับเวลาออกอากาศมาเป็น 20:25-21:40 น. ในวันที่ 6 มกราคม พ.ศ. 2557 - 13 มกราคม พ.ศ. 2557 เนื่องจากมีการปรับผังการออกอากาศของช่อง 5 ใหม่ (งดออกอากาศละครเฉพาะคืนวันจันทร์ที่ 30 - อังคารที่ 31 ธันวาคม 2556 เนื่องจากทางเอ็กแซ็กท์และซีเนริโอนำเสนอรายการพิเศษ Together Party Starry Night ในเวลา 20:10–21:40 น.)

## รายชื่อนักแสดง
* ภูธเนศ หงษ์มานพ รับบทเป็น บรรเจิด จงเลิศพิสุทธิ์ 
* โสภิตนภา ชุ่มภาณี รับบทเป็น อรทัย จงเลิศพิสุทธิ์ (อร)
* นิธิดล ป้อมสุวรรณ รับบทเป็น ศุวิล เจนจรัสตระกูล (ลม)
* ภัณฑิลา วิน ปานสิริธนาโชติ รับบทเป็น ฟ้าใส เจนจรัสตระกูล (ฟ้า)
* เจษฏ์พิพัฒ ติละพรพัฒน์ รับบทเป็น สุธาวี จงเลิศพิสุทธิ์ (วี)
* คีรติ มหาพฤกษ์พงศ์ รับบทเป็น ปิ่นมณี (ปิ่น)
* หทัยภัทร สมรรถวิทยาเวช รับบทเป็น แก้วตา (แก้ว)
* ภัทรพล กันตพจน์ รับบทเป็น ณเดช (เดช)
* เกรียงไกร อุณหะนันทน์ รับบทเป็น ศิวา เจนจรัสตระกูล
* กัลยา เลิศเกษมทรัพย์ รับบทเป็น อาภา เจนจรัสตระกูล
* ณหทัย พิจิตรา รับบทเป็น ปาน 
* สิรินทร์ ก่อเกียรติ รับบทเป็น สราลัย
* อรุณพงศ์ ชัยวินิตย์ รับบทเป็น ชนเมศร์ (พี่เมศร์)
* ฐิตินันท์ สุวรรณศักดิ์ รับบทเป็น ธวัชชัย
* พัฒนพล มินทะขิน รับบทเป็น ปองพล
* กัญณภัทร วรบวรภัทร์ รับบทเป็น พิมพ์จันทร์
* ชุติมา เอเวอรี่ รับบทเป็น นวล
* ปิยะ วิมุกตายน รับบทเป็น วิทย์
* จาตุรงค์ โกลิมาศ รับบทเป็น พัน 
* จอย ชวนชื่น รับบทเป็น จำปา
* อุ่นเรือน ราโชติ รับบทเป็น สำลี
### นักแสดงรับเชิญ
* บอล เชิญยิ้ม รับบทเป็น ทัดเทพ
* หนูอิมอิม ก้าวมหัศาจรรย์ รับบทเป็น งามเสมอ
* ม.ล. อรรถดิศ ดิศกุล รับบทเป็น ปรียะ
* จรีนา สิริสิงห รับบทเป็น แก้ว

*

## เพลงประกอบละคร
* เพลง อยู่เพื่อรัก ขับร้องโดย กัน นภัทร อินทร์ใจเอื้อ

## แหล่งข้อมูลอื่น
* เรื่องย่อ จ้าวพายุ : กระปุก
* เรื่องย่อ จ้าวพายุ : Manager Online 
* 

หมวดหมู่:ละครโทรทัศน์ไทย
หมวดหมู่:ละครโทรทัศน์ไทยในปี พ.ศ. 2556
หมวดหมู่:ละครโทรทัศน์ช่อง 5
อย่ากลัวมืด! ถ้าไม่กลัวตาย!

**อย่ากลัวมืด! ถ้าไม่กลัวตาย!** () ภาพยนตร์สยองขวัญแฟนตาซีสัญชาติฮอลลีวู้ด ออกฉายในปี ค.ศ. 2011

## เนื้อเรื่อง
แซลลี่ เด็กผู้หญิงวัย 8 ขวบ มาเยือนโรดไอแลนด์ เพื่อหา อเล็กซ์  พ่อของเธอและ คิม แฟนสาวคนใหม่ของอเล็กซ์ ณ คฤหาสน์ทรงวิคตอเรียน ที่ก่อสร้างในยุคศตวรรษที่ 19 ที่พวกเขากำลังบูรณะอยู่ เธอก็รู้สึกเหมือนตัวเองเป็นคนนอก และบ้านใหม่ที่หรูหราของเธอก็ดูเหมือนจะเป็นคุกที่เหน็บหนาวและไร้การเหลียวแล เพราะเธอเองก็ถูกแม่ทิ้งมาให้หาอเล็กซ์ ผู้เป็นพ่อ

อเล็กซ์ ที่มัวแต่สนใจโปรเจ็กต์ยิ่งใหญ่และความใฝ่ฝันในฐานะสถาปนิกของตัวเอง ห่างเหินกับลูกสาวของเขา และความพยายามของคิมในการสานสายสัมพันธ์กับแซลลี่ก็ลงเอยด้วยความหงุดหงิดทุกครั้งไป

แซลลี่ พบความอบอุ่นและหนทางหลบหนีด้วยการสำรวจคฤหาสน์หลังนี้ด้วยตัวคนเดียว และแม้ว่าจะได้รับคำเตือนจาก แฮร์ริส  ชายชราผู้ดูแลบ้าน เธอก็ดึงดันจะออกผจญภัย ในที่สุดก็ค้นพบห้องใต้ดินลับ ที่ไม่มีใครย่างเท้าก้าวเข้าไปนับตั้งแต่การหายตัวไปอย่างลึกลับเมื่อร้อยปีก่อนของผู้สร้างคฤหาสน์หลังนี้ นักวาดภาพธรรมชาติชื่อดัง อีเมอร์สัน แบล็ควู้ด ห้องใต้ดินที่มืดมิดแห่งนี้ ซึ่งครั้งหนึ่งเคยเป็นสตูดิโอส่วนตัวของแบล็ควู้ด ได้เก็บงำความลับเกี่ยวกับอดีตของสถานที่ที่ไม่มั่นคงและมืดมิดนี้ เพราะแซลลี่ได้พบกับเสียงลึกลับเล็ก ๆ ที่ดังก้องมาจากช่องทิ้งขี้เถ้าของห้องใต้ดิน เสียงลึกลับนั้นพยายามบอกกับแซลลี่ว่า มันต้องการจะเป็นเพื่อนกับเธอ และอเล็กซ์ พ่อของเธอไม่เคยคิดรักเธอเลย แต่เมื่อเจ้าของเสียงเหล่านั้นปรากฏตัว แซลลี่ก็ได้รู้ว่า มันน่ากลัวกว่าที่คิด

## นักแสดง
*ไบลี่ เมดิสัน...แซลลี่
*เคธี่ โฮมส์...คิม
*กาย เพียร์ซ...อเล็กซ์
*แจ็ค ทอมป์สัน...แฮร์ริส

## เบื้องหลัง
*Don't Be Afraid of the Dark* เป็นภาพยนตร์สยองขวัญแฟนตาซีในแนวเทพนิยายที่มีภูติตัวจิ๋ว หรือนางฟ้า อยู่ในเรื่อง ที่นำกลับมาสร้างใหม่จากเรื่อง * Don't Be Afraid of the Dark* ชื่อเดียวกันในปี ค.ศ. 1973 ของไนเจล แมคคีนด์

สำหรับเรื่องนี้ ได้มี กิลเยอร์โม เดล โทโร ผู้กำกับฯชื่อดังชาวเม็กซิกันเป็นผู้ร่วมเขียนบทและอำนวยการสร้าง โดยมี 	ทรอย นิกซีย์ เป็นผู้กำกับฯ

## อ้างอิง

## แหล่งข้อมูลอื่น
* 
* 

หมวดหมู่:ภาพยนตร์สยองขวัญอเมริกัน
หมวดหมู่:ภาพยนตร์สัตว์ประหลาด
หมวดหมู่:ภาพยนตร์โดยมิราแม็กซ์‎
หมวดหมู่:ภาพยนตร์ที่นำกลับมาสร้างใหม่
หมวดหมู่:ภาพยนตร์แฟนตาซี
เจอร์วาส ปีเตอร์สัน

**เจอร์วาส ปีเตอร์สัน** (*Gervase Peterson*) เป็นผู้เข้าแข่งขันรายการเซอร์ไวเวอร์ บอร์เนียว ในเดือนพฤษภาคม ปี 2000 ซึ่งถือว่าเป็นฤดูกาลแรกของรายการ ในการแข่งขัน เจอร์วาส จับคู่บัดดี้ กับ ราโมน่า เกร์ย ซึ่งถือว่าเป็นชาวแอฟริกัน อเมริกัน คู่แรกของรายการอีกด้วย

ปัจจุบัน เจอร์วาส ปีเตอร์สัน กลับมาเข้าร่วมแข่งขันในรายการเซอร์ไวเวอร์ บลัด ปะทะ วอเตอร์ อีกครั้ง โดยครั้งนี้มาพร้อมกับหลานสาว เมริสสา ปีเตอร์สัน

## เซอร์ไวเวอร์ บอร์เนียว

เซอร์ไวเวอร์ บอร์เนียว เป็นฤดูกาลแรกของรายการเซอร์ไวเวอร์ เจอร์วาส ปีเตอร์สัน อยู่ในเผ่าปากอง เขามักจะช่วยงานคนอื่นในเผ่า เมื่อจำเป็นเท่านั้น โดยอ้างว่านี่คือการเก็บพลังงานเพื่อใช้ในการแข่งขัน เป็นกลยุทธิ์หนึ่งของเค้านั่นเอง ด้วยในตอนนึงสถานการณ์บังคับทำให้เค้าต้องกินหนูย่างสุก ซึ่งเค้าเป็นคนแรกที่พูดว่ารสชาติดีเยี่ยม ทำให้เป็นที่จดจำของคนดู

หลังจากรวมเผ่ากับทากิ เป็นเผ่ารัตนา เจอร์วาส และเพื่อนเผ่าปากอง ไม่มีใครทราบว่าเผ่าทากิ ได้สร้างพันธมิตรกัน โดยการโหวตกำจัด เผ่าปากองทีละคน สุดท้าย เจอร์วาส ก็ถูกโหวตออกเป็นคนที่ 10 ในวันที่ 30 ซึ่งถือเป็นลูกขุนคนที่ 3

## เซอร์ไวเวอร์ บลัด ปะทะ วอเตอร์

เซอร์ไวเวอร์ บลัด ปะทะ วอเตอร์ เป็นฤดูกาลที่ 27 โดยจะคัดผู้เข้าแข่งขันเก่า 10 คน มาแข่งพร้อมกับคนที่รักอีก 1 คน ซึ่งเจอร์วาส ถูกเลือกให้กลับมาแข่งอีกครั้ง โดยครั้งนี้ เค้าเลือกหลานสาว เมริสสา ปีเตอร์สัน มาด้วย 

## บทบาทในรายการ
***เซอร์ไวเวอร์ บอร์เนียว**
****เผ่าที่อยู่:** ปากอง , รัตนา
****ชัยชนะร่วมกับเผ่า:** 3 ใน 6 ครั้ง
****ชัยชนะส่วนตัว**: 1 จนกระทั่งออก
****จำนวนครั้งที่ไปสภาเผ่า:** 7 ครั้ง
****ผลโหวตทั้งหมด:** 6 เสียง
****สาเหตุที่ออก:** ถูกโหวตออกในตอนที่ 10 คนที่ 10 ลูกขุนคนที่ 3 ในวันที่ 30 
***เซอร์ไวเวอร์ บลัด ปะทะ วอเตอร์**
****เผ่าที่อยู่:** กาแลง , ทาดานา , คาซามา
****ชัยชนะร่วมกับเผ่า:** 6 ใน 7 ครั้ง
****ชัยชนะส่วนตัว**: 1 ครั้ง
****จำนวนครั้งที่ไปสภาเผ่า:** 12 ครั้ง
****ผลโหวตทั้งหมด:** 4 เสียง
****สาเหตุที่ออก:** รองชนะเลิศอันดับ 2 - วันที่ 39

หมวดหมู่:ผู้เข้าแข่งขันในรายการเซอร์ไวเวอร์
หมวดหมู่:ผู้มีชื่อเสียงทางโทรทัศน์ชาวอเมริกัน
งูพิษมีเขาทะเลทราย

Saharan horned viper มีชื่อวิทยาศาสตร์ว่า * Cerastes  Cerastes * (Linnaeus, 1758)มีลักษณะเด่น คือ บริเวณเหนือตาแต่ละข้างมีส่วนที่คล้ายเขายื่นขึ้นมา ตาจะอยู่ด้านข้างแต่ค่อนไปทางด้านบนของหัว สามารถแยกเพศได้โดยเพศผู้จะมีขนาดของหัวและขนาดของตาที่ใหญ่กว่าเพศเมียอย่างมีนัยสำคัญ สีของงูชนิดนี้มีตั้งแต่สีเหลือง สีน้ำตาลอ่อน สีเทาอ่อน สีชมพู และสีแดง ซึ่งโดยส่วนใหญ่แล้วสีของงูนั้นจะกลืนไปกับพื้นที่อยู่อาศัย ด้านบนของงูจะมีแถบสีดำคล้ายรูปสี่เหลี่ยมผืนผ้าตลอดความยาวของลำตัว ด้านท้องมีสีขาว หางมีลักษณะแบน ปลายหางอาจเป็นสีดำ  งูชนิดนี้จะโผล่เฉพาะส่วนของจมูกและส่วนของตาเหนือพื้นทะเลทราย ส่วนของลำตัวจะฝังอยู่ในพื้นทรายเพื่อเป็นการพรางตัว ในวัยเด็กมีการใช้ส่วนหางเป็นเหยื่อล่อโดยใช้หางสั่นไปมาคล้ายหนอนล่อเหยื่อกลุ่มกิ้งก่าหรือจิ้งเหลน
thumbnail|รูป Saharan horned viper

Saharan horned viper พบใน ทวีปแอฟริกา โดยพบในทางตอนเหนือของแอฟริกาและแอฟริกาตะวันตกซึ่งจะเป็นบริเวณที่เป็นทะเลทราย    

Saharan horned viper มีต่อมพิษซึ่งภายในต่อมพิษนั้นจะมีพิษ โดยน้ำพิษนั้นแบ่งเป็นส่วนที่เป็นน้ำย่อยกับส่วนที่เป็นน้ำพิษโดยพิษของงูชนิดนี้มีความรุนแรงพอที่จะฆ่าหนู กิ้งก่า หรือสัตว์เลี้ยงลูกด้วยนมขนาดเล็กภายในเวลาอันรวดเร็ว งูจึงไม่ต้องสูญเสียพลังงานกับการล่าเหยื่อมากนัก ซึ่งพบว่าลักษณะน้ำพิษของ Cerastes cerastes และ Cerastes vipera ที่หลั่งออกมานั้นมีความใกล้เคียงกัน .

Saharan horned viper มีการเคลื่อนที่ไปทางด้านข้าง (side winding) เพื่อลดพลังงานในการเคลื่อนที่  

Saharan horned viper อาศัยอยู่ในในพื้นที่ที่เป็นทะเลทรายไม่จำเป็นจะต้องดื่มน้ำเลยโดยน้ำที่ได้มานั้นได้มาจากตัวเหยื่อ  

Saharan horned viper อาศัยอยู่ในในพื้นที่ที่เป็นทะเลทรายไม่จำเป็นจะต้องดื่มน้ำเลยโดยน้ำที่ได้มานั้นได้มาจากตัวเหยื่อโดยตรง  

## อ้างอิง

หมวดหมู่:งู
หมวดหมู่:Photo
ไคซูกะ

**ไคซูกะ** () เป็นนครที่ตั้งอยู่ทางตอนใต้ของจังหวัดโอซากะ ประเทศญี่ปุ่น ริมอ่าวโอซากะ อยู่ทางตะวันตกเฉียงใต้ของใจกลางนครโอซากะ

## ภูมิศาสตร์
### เทศบาลข้างเคียง
* จังหวัดโอซากะ
** นครคิชิวาดะ
** นครอิซูมิซาโนะ
** เมืองคูมาโตริ
* จังหวัดวากายามะ
** นครคิโนกาวะ

## ประชากร
ตามข้อมูลการสำรวจสำมะโนประชากรของญี่ปุ่น ประชากรของไคซูกะเพิ่มขึ้นอย่างต่อเนื่องในช่วงศตวรรษที่ผ่านมา

## อ้างอิง

## แหล่งข้อมูลอื่น
* 
*  

หมวดหมู่:นครในจังหวัดโอซากะ
เซ็ตสึ

**เซ็ตสึ** อาจหมายถึง

* เซ็ตสึ (จังหวัดโอซากะ) นครในจังหวัดโอซากะ
* แคว้นเซ็ตสึ แคว้นโบราณของญี่ปุ่น
* เรือประจัญบาน''เซ็ตสึ''
* ทาดาชิ เซ็ตสึ นักเบสบอลชาวญี่ปุ่น
* สถานีรถไฟ
** สถานีรถไฟมินามิเซ็ตสึ
** สถานีรถไฟเซ็ตสึ
** สถานีรถไฟเซ็ตสึโมโตยามะ
** สถานีรถไฟเซ็ตสึชิ
** สถานีรถไฟเซ็ตสึทนดะ
* เซ็ตสึ (นินจาคาถาโอ้โฮเฮะ) ตัวละครในนินจาคาถาโอ้โฮเฮะ
เซ็นนัง

**เซ็นนัง** () เป็นนครในจังหวัดโอซากะ ประเทศญี่ปุ่น มีขนาดพื้นที่ทั้งสิ้น  มีจำนวนประชากร ณ วันที่ 1 เมษายน ค.ศ. 2023 ประมาณ 58,197 คน

เซ็นนังก่อตั้งขึ้นในฐานะเทศบาลเมืองเมื่อวันที่ 30 กันยายน ค.ศ. 1956 และยกฐานะเป็นเทศบาลนครเมื่อวันที่ 1 กรกฎาคม ค.ศ. 1970 และเซ็นนังเป็นสถานที่ตั้งของท่าอากาศยานนานาชาติคันไซ

## ภาพ

ไฟล์:Kix aerial photo.jpg|ท่าอากาศยานนานาชาติคันไซ


## อ้างอิง

## แหล่งข้อมูลอื่น
*  

หมวดหมู่:นครในจังหวัดโอซากะ
ทนดาบายาชิ

**ทนดาบายาชิ** () เป็นนครที่ตั้งอยู่ทางตะวันออกเฉียงใต้ของจังหวัดโอซากะ ประเทศญี่ปุ่น ทนดาบายาชิมีพื้นที่ทั้งหมด 39.72 ตารางกิโลเมตร มีจำนวนประชากร ณ วันที่ 1 เมษายน ค.ศ. 2023 ประมาณ 106,291 คน ทนดาบายาชิเป็นสถานที่จัดการแสดงดอกไม้ไฟที่ยิ่งใหญ่ที่สุดแห่งหนึ่งของโลก

## ภูมิศาสตร์
### เทศบาลข้างเคียง
* จังหวัดโอซากะ
** นครซาไก
** นครฮาบิกิโนะ
** นครคาวาจินางาโนะ
** นครโอซากะซายามะ
** เมืองไทชิ
** เมืองคานัง
** หมู่บ้านชิฮายาอากาซากะ

## ประชากร
จากข้อมูลการสำรวจสำมะโนประชากรของญี่ปุ่น ประชากรของทนดาบายาชิเพิ่มขึ้นอย่างรวดเร็วในคริสต์ทศวรรษ 1960 และ 1970 และสูงสุดเมื่อราว ค.ศ. 2000

## ประวัติศาสตร์
พื้นที่ที่เป็นนครทนดาบายาชิในปัจจุบันเดิมอยู่ภายในแคว้นโบราณที่ชื่อแคว้นคาวาจิ ในช่วงยุคเซ็งโงกุ พื้นที่แห่งนี้ได้รับการพัฒนาให้เป็นเมืองแห่งวัด โดยมีศูนย์กลางอยู่ที่วัดพุทธโคโชจิเบ็ตสึอิง เมื่อมีการประกาศใช้ระบบเทศบาลเมื่อวันที่ 1 เมษายน ค.ศ. 1889 ได้มีการก่อตั้งเทศบาลหมู่บ้านทนดาบายาชิ ต่อมาได้เป็นส่วนหนึ่งของอำเภอมินามิกาวาจิเมื่อวันที่ 1 เมษายน ค.ศ. 1896 ได้รับการยกฐานะเป็นเทศบาลเมืองเมื่อวันที่ 1 เมษายน ค.ศ. 1896 และยกฐานะเป็นเทศบาลนครเมื่อวันที่ 1 เมษายน ค.ศ. 1950

## เมืองพี่น้อง
*  เบทลิเฮม (Bethlehem) รัฐเพนซิลเวเนีย สหรัฐ
*  เผิงโจว มณฑลเสฉวน ประเทศจีน

## อ้างอิง

## แหล่งข้อมูลอื่น
* 
*  

หมวดหมู่:นครในจังหวัดโอซากะ
มัตสึบาระ (จังหวัดโอซากะ)

**มัตสึบาระ** () เป็นนครที่ตั้งอยู่ทางตอนกลางของจังหวัดโอซากะ ประเทศญี่ปุ่น  มัตสึบาระมีประชากรประมาณ 117,811 คนใน 57,351 ครัวเรือน และมีความหนาแน่นประชากรที่ 7,100 คนต่อตารางกิโลเมตร นครนี้มีพื้นที่ทั้งหมด 

## ภูมิศาสตร์
มัตสึบาระตั้งอยู่ตรงกลางจังหวัดโอซากะ โดยมีขนาดจากตะวันออก–ตะวันตกประมาณ 5.8 กิโลเมตร กับเหนือ–ใต้ 5.1 กิโลเมตร และพื้นที่ส่วนใหญ่เป็นที่ราบ

### เทศบาลโดยรอบ
จังหวัดโอซากะ
*ฟูจิอิเดระ
*ฮาบิกิโนะ
*โอซากะ (ซูมิโยชิกุ, ฮิงาชิซูมิโยชิกุ, ฮิราโนะกุ)
*ซาไก (คิตะกุ, ฮิฮาระกุ)
*ยาโอะ

## ภูมิอากาศ

## ประชากร
จากข้อมูลสำมะโนญี่ปุ่น ประชากรในมัตสึบาระเพิ่มขึ้นอย่างรวดเร็วในคริสต์ทศวรรษ 1960 ถึง 1970 จากนั้นจึงเริ่มลดลง

## การเดินทาง
### รถไฟ
 รถไฟคินเท็ตสึ -    สายคินเท็ตสึมินามาโอซากะ
*  -  -  - 

### ทางหลวง
*  ทางด่วนคิงกิ
*  ทางด่วนฮันวะ
*  ทางด่วนนิชิ-เมฮัง
*  ทางด่วนฮันชิงสาย 14 เส้นทางมัตสึบาระ
* 

## อ้างอิง


## แหล่งข้อมูลอื่น
*  

หมวดหมู่:นครในจังหวัดโอซากะ
โมริงูจิ

**โมริงูจิ** () เป็นนครในจังหวัดโอซากะ ประเทศญี่ปุ่น

ณ วันที่ 1 มีนาคม ค.ศ. 2023 โมริงูจิมีประชากรประมาณ 141,068 คน ความหนาแน่นของประชากรอยู่ที่ 11,099 คนต่อตารางกิโลเมตร มีพื้นที่ทั้งหมด 12.71 ตารางกิโลเมตร จัดตั้งเป็นนครเมื่อวันที่ 1 พฤศจิกายน ค.ศ. 1946

นครโมริงูจิ เป็นสถานที่ตั้งของสำนักงานหลักของบริษัทพานาโซนิค คอร์ปอเรชั่นและบริษัทลูกซันโย

## อ้างอิง

## แหล่งข้อมูลอื่น
*  

หมวดหมู่:นครในจังหวัดโอซากะ
ชิโจนาวาเตะ

**ชิโจนาวาเตะ** () เป็นนครที่ตั้งอยู่ทางตะวันออกของจังหวัดโอซากะ ประเทศญี่ปุ่น มีพื้นที่ทั้งหมด 18.69 ตารางกิโลเมตร มีจำนวนประชากร ณ วันที่ 1 เมษายน ค.ศ. 2023 ประมาณ 54,305 คน มีความหนาแน่นของประชากร 2,906 คนต่อตารางกิโลเมตร

## ภูมิศาสตร์
นครชิโจนาวาเตะตั้งอยู่ทางตะวันออกตอนกลางของจังหวัดโอซากะ ประมาณ 15 กิโลเมตรจากใจกลางนครโอซากะ สองในสามของพื้นที่ทั้งหมดของเทศบาลเป็นพื้นที่ของเทือกเขาอิโกมะ นครชิโจนาวาเตะมีระดับความสูงตั้งแต่ 3 เมตรถึง 361 เมตรเหนือระดับน้ำทะเล

### เทศบาลข้างเคียง
* จังหวัดโอซากะ
** นครเนยางาวะ
** นครคาตาโนะ
** นครไดโต
* จังหวัดนาระ
** นครอิโกมะ

## ประวัติ
พื้นที่ที่เป็นนครชิโจนาวาเตะในปัจจุบันอยู่ภายในแคว้นโบราณชื่อว่า แคว้นคาวาจิ และเป็นสถานที่ตั้งของยุทธการที่ชิโจนาวาเตะเมื่อ ค.ศ. 1348

วันที่ 1 เมษายน ค.ศ. 1889 ได้มีการประกาศใช้ระบบเทศบาล หมู่บ้านชิโจนาวาเตะ () ได้รับการจัดตั้งขึ้นโดยอยู่ภายในอำเภอซาซาระ จังหวัดโอซากะ ต่อมาวันที่ 1 เมษายน ค.ศ. 1896 ได้กลายเป็นส่วนหนึ่งของอำเภอคิตากาวาจิ วันที่ 1 เมษายน ค.ศ. 1932 หมู่บ้านชิโจนาวาเตะได้เปลี่ยนวิธีเขียน*[[คันจิ]]*มาเป็นแบบปัจจุบัน () และยกฐานะเป็นเทศบาลเมืองเมื่อวันที่ 1 กรกฎาคม ค.ศ. 1947 หมู่บ้านทาฮาระถูกผนวกเข้ามาเป็นส่วนหนึ่งของเมืองเมื่อวันที่ 25 มิถุนายน ค.ศ. 1961 และยกฐานะเป็นเทศบาลนครเมื่อวันที่ 1 กรกฎาคม ค.ศ. 1970

## ประชากร
ตามข้อมูลการสำรวจสำมะโนประชากรของญี่ปุ่น ประชากรของชิโจนาวาเตะเพิ่มขึ้นอย่างรวดเร็วในคริสต์ทศวรรษ 1960 และ 1970 และได้ลดระดับลงตั้งแต่นั้นเป็นต้นมา

## อ้างอิง

## แหล่งข้อมูลอื่น
* 
*  

หมวดหมู่:นครในจังหวัดโอซากะ
แลร์รี (แมว)

**แลร์รี** () เป็นแมวลายสลิดเชื้อสายบริติช ผู้ดำรงตำแหน่งหัวหน้าแมวจับหนูประจำสำนักคณะรัฐมนตรี ประจำการ ณ บ้านเลขที่ 10 ถนนดาวนิง มีขนสีน้ำตาลและลายสีขาว เชื่อว่ามันเกิดในเดือนมกราคม พ.ศ. 2550 โดยมันเป็นหนึ่งในแมวกว่าแสนตัวที่รัฐบาลอังกฤษเลี้ยงดูเพื่อทำหน้าที่จับหนู โดยเจ้าแลร์รียังได้รับเงินประจำตำแหน่ง เดือนละ 100 ปอนด์สเตอร์ลิง

ภายหลังเข้ามาทำหน้าที่ได้ไม่นาน เจ้าแลร์รีกลายเป็นที่นิยมในประเทศอย่างรวดเร็ว มีการกล่าวถึงเจ้าแลร์รีมากมายทั้งในเว็บไซต์, ทวิตเตอร์ และยังมีหนังสือที่เขียนเกี่ยวกับแลร์รีอีก ที่ชื่อว่า  "Larry Diaries: Downing Street – the First 100 Days" ตีพิมพ์ในปี พ.ศ. 2554รวมไปถึงแกเลอรีรูปภาพเพื่อฉลองการเข้าสู่ปีที่สองของการเข้าประจำการที่ทำเนียบฯ ซึ่งจัดทำโดย  *Daily Telegraph*

ในการเลือกตั้งทั่วไปในปี พ.ศ. 2567 ผลสำรวจความเห็นก่อนวันลงคะแนนระบุว่าแลร์รีได้รับความนิยมมากกว่าริชี ซูแน็ก นายกรัฐมนตรี และเคียร์ สตาร์เมอร์ ผู้นำฝ่ายค้าน ทั้งนี้ ผลการเลือกตั้งดังกล่าวพรรคแรงงานซึ่งนำโดยสตาร์เมอร์ชนะอย่างถล่มทลาย ส่งผลให้เขาก้าวขึ้นดำรงตำแหน่งนายกรัฐมนตรีต่อจากซูแน็ก

## ระเบียงภาพ

ไฟล์:Larry the cat waiting to be let into 10 Downing St.jpg|แลร์รีที่ประตูบ้านเลขที่ 10 ถนนดาวนิง เป็นอยู่อาศัยอย่างเป็นทางการและที่ทำงานของเขา
ไฟล์:Larry the Cat - May 2011.jpg|เดวิด แคเมอรอน แนะนำแลร์รี ต่อประธานาธิบดีบารัก โอบามา
ไฟล์:The President and First Lady in the U.K. (48051460716).jpg|แลร์รี (*ซ้ายมือ*) นอนอยู่ริมหน้าต่างบ้านเลขที่ 10 ถนนดาวนิง ระหว่างการเยือนของ ดอนัลด์ ทรัมป์ ประธานาธิบดีสหรัฐ


## อ้างอิง

## แหล่งข้อมูลอื่น

* Video of meowing match between Larry and with Palmerston, the Foreign Office's cat
* Map indicating the residencies of the Chief Mousers
* Larry's official bio
* *[https://www.youtube.com/watch?v=m9dCGx9am9w International Cat Day: the art of photographing Larry, the beloved Downing Street cat]* | AFP

หมวดหมู่:หัวหน้าแมวจับหนูประจำสำนักคณะรัฐมนตรี
หมวดหมู่:แมวที่มีชื่อเสียง
หมวดหมู่:สัตว์ในการเมือง
หมวดหมู่:แมวในสหราชอาณาจักร
อิซูมิ (จังหวัดโอซากะ)

**อิซูมิ** () เป็นนครในจังหวัดโอซากะ ประเทศญี่ปุ่น

เมื่อปี ค.ศ. 2010 เมืองมีประชากรประมาณ 181,935 คน ความหนาแน่นของประชากรอยู่ที่ 2,140 คนต่อตารางกิโลเมตร มีพื้นที่ทั้งหมด 84.98 ตารางกิโลเมตร

เมืองอิซูมิขึ้นชื่อในเรื่องของกะหล่ำปลีและหัวหอมหวาน และโถงอิซูมิในตัวเมืองยังเป็นสถานที่จัดคอนเสิร์ตระดับนานาชาติที่มีชื่อเสียง

thumb|เทศกาลอิซูมิดันจิริ

## แหล่งข้อมูลอื่น
* 
*  

หมวดหมู่:นครในจังหวัดโอซากะ
อิซูมิโอตสึ

**อิซูมิโอตสึ** () เป็นนครในจังหวัดโอซากะ ประเทศญี่ปุ่น มีขนาดพื้นที่ทั้งสิ้น 14.31 ตารางกิโลเมตร มีจำนวนประชากร ณ วันที่ 1 เมษายน ค.ศ. 2023 ประมาณ 73,131 คน และมีความหนาแน่นของประชากรอยู่ที่ 5,110 คนต่อตารางกิโลเมตร

## ประชากร
จากข้อมูลการสำรวจสำมะโนประชากรของญี่ปุ่น ประชากรของอิซูมิโอตสึเพิ่มขึ้นจนถึงต้นคริสต์ทศวรรษ 2000 แต่ลดลงมาตั้งแต่ ค.ศ. 2005

## ประวัติ
เมื่อมีการประกาศใช้ระบบเทศบาล ได้มีการจัดตั้งหมู่บ้านโอตสึภายในอำเภออิซูมิ จังหวัดโอซากะ เมื่อวันที่ 1 เมษายน ค.ศ. 1889 ต่อมากลายเป็นส่วนหนึ่งของอำเภอเซ็มโบกุเมื่อวันที่ 1 เมษายน ค.ศ. 1896 หมู่บ้านโอตสึได้รับการยกฐานะเป็นเมืองเมื่อวันที่ 1 เมษายน ค.ศ. 1915 และยกฐานะเป็นนครเมื่อวันที่ 1 เมษายน ค.ศ. 1942 เพื่อหลีกเลี่ยงความสับสนกับนครโอตสึ จังหวัดชิงะ จึงเปลี่ยนชื่อเป็น "อิซูมิโอตสึ"

thumb|none|ศาลาว่าการนครอิซูมิโอตสึ

## อ้างอิง

## แหล่งข้อมูลอื่น
* 
*  

หมวดหมู่:นครในจังหวัดโอซากะ
โอซากะซายามะ

**โอซากะซายามะ** () เป็นนครในจังหวัดโอซากะ ประเทศญี่ปุ่น มีขนาดพื้นที่ทั้งสิ้น 11.92 ตารางกิโลเมตร มีจำนวนประชากร ณ วันที่ 1 เมษายน ค.ศ. 2023 ประมาณ 57,819 คน และมีความหนาแน่นของประชากรอยู่ที่ 4,851 คนต่อตารางกิโลเมตร

## ประชากร
จากข้อมูลการสำรวจสำมะโนประชากรของญี่ปุ่น จำนวนประชากรของโอซากะซายามะเพิ่มขึ้นอย่างรวดเร็วตั้งแต่คริสต์ทศวรรษ 1960 ถึง 1990 และเริ่มลดระดับลงตั้งแต่นั้นมา

## ประวัติ
เมื่อมีการประกาศใช้ระบบเทศบาลเมื่อวันที่ 1 เมษายน ค.ศ. 1889 ได้มีการจัดตั้งหมู่บ้านซายามะขึ้น ต่อมาได้กลายเป็นส่วนหนึ่งของอำเภอมินามิกาวาจิเมื่อวันที่ 1 เมษายน ค.ศ. 1896 หมู่บ้านซายามะได้รับการยกฐานะเป็นเมืองเมื่อวันที่ 1 เมษายน ค.ศ. 1951 และยกฐานะเป็นนครเมื่อวันที่ 1 ตุลาคม ค.ศ. 1987 เพื่อหลีกเลี่ยงความสับสนกับนครซายามะในจังหวัดไซตามะ จึงเปลี่ยนชื่อเป็น "โอซากะซายามะ"

thumb|none|ศาลาว่าการนครโอซากะซายามะ

## อ้างอิง

## แหล่งข้อมูลอื่น
* 
*  

หมวดหมู่:นครในจังหวัดโอซากะ
ฮันนัง

**ฮันนัง** () เป็นนครที่ตั้งอยู่ทางตะวันตกเฉียงใต้ของจังหวัดโอซากะ ประเทศญี่ปุ่น มีขนาดพื้นที่ทั้งสิ้น 36.17 ตารางกิโลเมตร มีจำนวนประชากร ณ วันที่ 1 เมษายน ค.ศ. 2023 ประมาณ 49,183 คน และมีความหนาแน่นของประชากรอยู่ที่ 1,360 คนต่อตารางกิโลเมตร

เมืองฮันนังได้รับการยกฐานะขึ้นเป็นเทศบาลนครเมื่อวันที่ 1 ตุลาคม ค.ศ. 1991 ทำให้เป็นเทศบาลนครแห่งใหม่ล่าสุดของจังหวัดโอซากะ อุตสาหกรรมหลักของเขตนี้คือ การประมง เกษตรกรรม และผลิตเหล้าสาเก

## อ้างอิง

## แหล่งข้อมูลอื่น
* 
*  

หมวดหมู่:นครในจังหวัดโอซากะ
ฮาบิกิโนะ

**ฮาบิกิโนะ** () เป็นนครที่ตั้งอยู่ทางตะวันออกของจังหวัดโอซากะ ประเทศญี่ปุ่น มีขนาดพื้นที่ทั้งสิ้น 26.45 ตารางกิโลเมตร มีจำนวนประชากร ณ วันที่ 1 เมษายน ค.ศ. 2023 ประมาณ 107,057 คน และมีความหนาแน่นของประชากรอยู่ที่ 4,048 คนต่อตารางกิโลเมตร

นครฮาบิกิโนะก่อตั้งขึ้นในฐานะเทศบาลนครเมื่อวันที่ 15 มกราคม ค.ศ. 1959 เป็นเมืองที่ขึ้นชื่อเรื่องผลิตภัณฑ์จากองุ่น

## อ้างอิง

## แหล่งข้อมูลอื่น
*  

หมวดหมู่:นครในจังหวัดโอซากะ
ไก่ฟ้า

**ไก่ฟ้า** (อีสาน: ไก่ขวา) เป็นชื่อสามัญของนกหลายชนิด หลายสกุล ในวงศ์ไก่ฟ้าและนกกระทา (Phasianidae) โดยมากจะอยู่ในวงศ์ย่อย Phasianinae

ไก่ฟ้าจะมีรูปร่างไล่เลี่ยกับไก่บ้าน  มีจะงอยปากและขาแข็งแรงมาก มีลักษณะเด่น คือ ตัวผู้มีหางยาว และสีสันสวยงามกว่าตัวเมีย จัดเป็นความแตกต่างระหว่างเพศเห็นได้ชัดเจน บินได้แต่ในระยะทางสั้น ๆ ทำรังบนพื้นดิน กินเมล็ดพืช, ผลไม้สุก และแมลง เป็นอาหาร

ไก่ฟ้า เป็นนกที่มนุษย์ใช้เนื้อเป็นอาหาร และนิยมเลี้ยงเพื่อเป็นสัตว์เลี้ยง มีหลายชนิดที่มีราคาแพง 

## ชนิดของไก่ฟ้า
**(อาทิ)**

**ที่พบในประเทศไทย**

*นกหว้า, *Argusianus argus*
*ไก่ฟ้าหลังเทา,	*Lophura leucomelanos*	
*ไก่ฟ้าหลังขาว,	*Lophura nycthemera*	
*ไก่ฟ้าหางสีน้ำตาล,	*Lophura erythrophthalma*	
*ไก่ฟ้าหน้าเขียว,	*Lophura ignita*
*ไก่ฟ้าพญาลอ,	*Lophura diardi*	
*นกแว่นสีเทา, *Polyplectron bicalcaratum*
*นกแว่นสีน้ำตาล, *Polyplectron malacense*
*ไก่ฟ้าหางลายขวาง,	*Syrmaticus humiae*

**ที่พบในต่างประเทศ**
*ไก่ฟ้าสีทอง, *Chrysolophus pictus*
*ไก่ฟ้าสีเลือด, *Ithaginis cruentus*
*ไก่ฟ้าเขียว, *Phasianus versicolor*
*ไก่ฟ้าธรรมดา, *Phasianus colchicus*

## อ้างอิง

## บรรณานุกรม
*Beebe, William. 1918-22. *A Monograph of the Pheasants.* 1st edition in 4 volumes: H. F. Witherby, London. Reprint: 1990, Dover Publications.(4 volumes bound as 2).  and . Republished as: *Pheasants: Their Lives and Homes*. 2 vols. 1926. Single volume edition: New York Zoological Society, 1936.)
*Green-Armytage, Stephen. 2002. *Extraordinary Pheasants.*Harry N. Abrams, Inc., New York. Book .
* Madge and McGowan, *Pheasants, Partridges and Grouse* 

หมวดหมู่:นกแบ่งตามชื่อสามัญ
หมวดหมู่:วงศ์ไก่ฟ้าและนกกระทา
หมวดหมู่:นกที่เป็นสัตว์เลี้ยงหมวดหมู่:ไก่
เชนจ์ดอตโออาร์จี

**เชนจ์ดอตโออาร์จี** () เป็นเว็บไซต์ที่อนุญาตให้ผู้ใช้งานสร้างและลงชื่อในคำร้องออนไลน์ เพื่อพยายาม ผลักดันประเด็นทางสังคมต่าง ๆ ผ่านการสร้างความตระหนักรู้และสร้างอิทธิพลต่อผู้มีอำนาจตัดสินใจ เว็บไซต์นี้เป็นบริษัทแสวงหากำไรที่มีฐานการดำเนินงานในสหรัฐอเมริกา และระบุว่ามีผู้ใช้งานรวม 570 ล้านรายในมกราคม 2026 คำร้องต่าง ๆ มักมุ่งเน้นในประเด็นด้านความยุติธรรมทั่วไป, ความยุติธรรมทางเศรษฐกิจ, กระบวนการยุติธรรมทางอาญา, สิทธิมนุษยชน, การศึกษา, การคุ้มครองสิ่งแวดล้อม, สิทธิสัตว์, การระรานทางไซเบอร์, สุขภาพ, เสรีภาพทางศาสนา และระบบอาหารที่ยั่งยืน

นอกจากนี้ ทางเว็บไซต์ยังให้การสนับสนุนและฝึกสอนแก่องค์กรและสมาชิกที่ชำระค่าบริการ เพื่อช่วยในการขับเคลื่อนประเด็นรณรงค์ให้ก้าวหน้ายิ่งขึ้น

## อ้างอิง

## แหล่งข้อมูลอื่น
* 
* 

หมวดหมู่:เว็บไซต์
หมวดหมู่:การเมืองกับเทคโนโลยี
ฮาเซกูระ สึเนนางะ

thumb|270px|ระยะทางและเวลาการเดินทางของฮาเซกูระ สึเนนางะ
**ฮาเซกูระ โรกูเอมง สึเนนางะ** (หรือ ฟรันซิสโก เฟลิเป ฟักซิกูรา เป็นชื่อที่ได้รับในพิธีศีลจุ่ม ณ ประเทศสเปน)(1571–1622) () เป็นซามูไรชาวญี่ปุ่นที่นับถือศาสนาคริสต์ และข้ารับใช้ของดาเตะ มาซามูเนะ ไดเมียวแห่งเซนได เขาสืบเชื้อสายมาจากราชวงศ์ญี่ปุ่น โดยสืบสายมาจากจักรพรรดิคัมมุ

ในปี ค.ศ 1613-1620 ฮาเซกูระถูกส่งไปตามพระราชกิจของนครรัฐวาติกัน ณ กรุงโรม ให้เดินทางไปยัง เขตอุปราชแห่งนิวสเปน (ปัจจุบันเป็นอาณาเขตของประเทศเม็กซิโก) และเยี่ยมชมท่าเรือของชาวยุโรป ซึ่งพระราชกิจที่ได้รับมอบหมายนี้ถูกเรียกโดยชาวญี่ปุ่นว่าคณะทูตปีเคโจ () หรือถูกเรียกว่าคณะทูตเท็นโช () ในการเดินทางกลับญี่ปุ่น ฮาเซกูระได้ล่องเรือจากอากาปุลโกไปยังมะนิลา และไปถึงยังบริเวณตอนเหนือของญี่ปุ่น นับได้ว่าฮาเซกูระ สึเนนางะเป็นเอกอัครราชทูตญี่ปุ่นคนแรกที่ไปเยือนทวีปอเมริกาและยุโรป

## อ้างอิง

หมวดหมู่:บุคคลที่เกิดในปี พ.ศ. 2114
หมวดหมู่:ยุคเอโดะ
หมวดหมู่:คริสต์ศตวรรษที่ 17
หมวดหมู่:บุคคลในยุคเอโดะ
หมวดหมู่:คริสต์ศาสนิกชนชาวญี่ปุ่น
หมวดหมู่:นักการทูตชาวญี่ปุ่น
พรสุดา ถาวราภา

**พรสุดา ถาวราภา** หรือชื่อเล่นว่า **เจแอน** (เกิด: 20 มกราคม พ.ศ. 2532 จังหวัดภูเก็ต) เป็นนักร้องและนักแสดงชาวไทยซึ่งเป็นที่รู้จักจากการเป็นศิลปินดูโอ้ในโปรเจกต์ Croissong Long Long Do ภายใต้สังกัดแกรมมี่ ร่วมกับ ลิช่า อาทิตรา บริสุทธิ์

## ประวัติ
**พรสุดา ถาวราภา** (เจแอน) เกิดเมื่อวันที่ 20 มกราคม พ.ศ. 2532 ที่อำเภอเมือง จังหวัดภูเก็ต จบการศึกษาชั้นมัธยมศึกษาตอนต้น โรงเรียนเฉลิมพระเกียรติสมเด็จพระศรีนครินทร์ ภูเก็ต และศึกษาต่อชั้นมัธยมศึกษาตอนปลาย โรงเรียนสตรีภูเก็ต ปัจจุบันจบการศึกษาระดับปริญญาตรี คณะมนุษยศาสตร์ สาขาสื่อสารมวลชน มหาวิทยาลัยรามคำแหง

## เข้าสู่วงการ
เจแอนเป็นชาวภูเก็ต ฐานะทางบ้านค่อนข้างลำบาก คุณพ่อของเจแอนต้องหาเงินเลี้ยงครอบครัว จุดเปลี่ยนของเจแอนคือเริ่มทำงานตั้งแต่ ม.2 เพราะเกิดอุบัติเหตุกับคุณพ่อจึงไม่สามารถทำงานได้ เจแอนเลยต้องหาเงินเลี้ยงตัวเองโดยการเป็นนักร้องตามงานดนตรีต่าง ๆ พอจบชั้นมัธยมศึกษาจึงย้ายมาเรียนที่กรุงเทพที่ มหาวิทยาลัยรามคำแหง จนมีโอกาสได้ประกวด เดอะสตาร์ ค้นฟ้าคว้าดาว ปี 7 แต่ไม่ผ่านการคัดเลือก จึงมีแมวมองชวนให้ไปเล่นหนังเรื่อง รักสุดทีน แสดงคู่กับ มาริโอ้ เมาเร่อ และยังได้ร้องเพลงประกอบภาพยนตร์อีกด้วย

ปัจจุบันเจแอนเป็นศิลปินดูโอ้ในโปรเจกต์ Croissong Long Long Do ภายใต้สังกัดแกรมมี่ ร่วมกับ ลิช่า อาทิตรา บริสุทธิ์ ชื่อวง เจลิส (JLIS) มีซิงเกิลเปิดตัวที่ชื่อว่า "ช่วยมาทำให้หายคิดถึงที"

## ผลงาน
### เดอะสตาร์ ค้นฟ้าคว้าดาวปี 7
ในปี พ.ศ. 2553 เจแอนเคยเข้าประกวดร้องเพลงในรายการ เดอะสตาร์ ค้นฟ้าคว้าดาว ปี 7 ตัวแทนภาคใต้ แต่ไม่ผ่านเข้ารอบ 8 คนสุดท้าย
* เพลงใช้ในรอบคัดเลือก
** เพลง "พูดอีกที" - คริสติน่า อากีล่าร์
* เพลงรอบ 22 คนสุดท้าย
** เพลง "พลิกล็อก" - คริสติน่า อากีล่าร์

### ซิงเกิ้ล

### ละครโทรทัศน์

### ภาพยนตร์

### มิวสิกวีดีโอ
* เพลง "ยิ่งลืมยิ่งจำ" - วงทองหล่อ (2555)

### พิธีกร
* พิธีกรรายการ "น้ำลายสอ" 
* พิธีกรรายการ "music request" ทางช่อง GMM music

### ผลงานอื่น
* แสดงโฆษณา
* ร้องไกด์เพลง "Good Boy" ของ ตาตั้น (2556)
* ถ่ายแบบนิตยสาร - แฟชั่น

### คอนเสิร์ต

## อ้างอิง

## แหล่งข้อมูลอื่น
* พรสุดา ถาวราภา
* พรสุดา ถาวราภา 
* พรสุดา ถาวราภา 
* 
* 

หมวดหมู่:บุคคลจากอำเภอเมืองภูเก็ต
หมวดหมู่:บุคคลจากโรงเรียนเฉลิมพระเกียรติสมเด็จพระศรีนครินทร์ ภูเก็ต
หมวดหมู่:บุคคลจากโรงเรียนสตรีภูเก็ต
หมวดหมู่:บุคคลจากคณะสื่อสารมวลชน มหาวิทยาลัยรามคำแหง
หมวดหมู่:นักร้องหญิงชาวไทย
หมวดหมู่:นักร้องจากจังหวัดภูเก็ต
หมวดหมู่:นักแสดงหญิงชาวไทย
หมวดหมู่:นักแสดงหญิงจากจังหวัดภูเก็ต
หมวดหมู่:ศิลปินสังกัดจีเอ็มเอ็ม มิวสิค
หม่อมเจ้าสุรฉัตร ฉัตรชัย

**หม่อมเจ้าสุรฉัตร ฉัตรชัย** (15 มิถุนายน พ.ศ. 2472 — 27 สิงหาคม พ.ศ. 2536) เป็นพระโอรสในพระเจ้าบรมวงศ์เธอ กรมพระกำแพงเพชรอัครโยธิน ประสูติแต่หม่อมเผือด ฉัตรชัย ณ อยุธยา

## พระประวัติ
หม่อมเจ้าสุรฉัตร ฉัตรชัย เป็นพระโอรสในพระเจ้าบรมวงศ์เธอ กรมพระกำแพงเพชรอัครโยธิน ประสูติแต่หม่อมเผือด ฉัตรชัย ณ อยุธยา (สกุลเดิม พึ่งรักวงศ์) เมื่อวันที่ 15 มิถุนายน พ.ศ. 2472 และเป็นพระราชนัดดาในพระบาทสมเด็จพระจุลจอมเกล้าเจ้าอยู่หัว

หม่อมเจ้าสุรฉัตร ฉัตรชัย เสกสมรสกับรัชดา อิศรเสนา ณ อยุธยา (ธิดาหลวงพิสูจน์พาณิชยลักษณ์ (หม่อมหลวงเพิ่มยศ อิศรเสนา) กับนางทวี อิศรเสนา ณ อยุธยา) ไม่มีโอรสธิดาด้วยกัน ต่อมาเสกสมรสกับหม่อมราชวงศ์เรืองรำไพ ฉัตรชัย (ราชสกุลเดิม ชุมพล; พระธิดาในหม่อมเจ้าธานีเสิกสงัด ชุมพล กับพระวรวงศ์เธอ พระองค์เจ้ารำไพประภา) มีโอรสสองคน คือ
* หม่อมราชวงศ์รพิฉัตร ฉัตรชัย สมรสกับมนวิภา ฉัตรชัย ณ อยุธยา
* หม่อมราชวงศ์ปิยฉัตร ฉัตรชัย

หม่อมเจ้าสุรฉัตร ฉัตรชัย ถึงชีพิตักษัยเมื่อวันที่ 27 สิงหาคม พ.ศ. 2536 สิริชันษา 64 ปี

## พระเกียรติยศ

### พระยศ

#### พระยศทางทหาร

* 1 มกราคม พ.ศ. 2501: เรืออากาศเอก

## พงศาวลี



## อ้างอิง

หมวดหมู่:หม่อมเจ้าชาย
หมวดหมู่:ราชสกุลฉัตรชัย